Wopśimjeśe

# Etikety a wizitki napóraś a śišćaś

## Wizitki z dialogom naceriś

Wubjeŕśo Dataja – Nowy – Wizitki, aby dialog Wizitki wócynił, w kótaremž móžośo póstajiś, kak waše wizitki maju wuglědaś.

## Etikety a wizitki naceriś

Móžośo etikety ako teke wizitki z dialogom Etikety naceriś.

1. Wubjeŕśo Dataja – Nowy – Etikety, aby dialog Etikety wócynił.

2. Nastajśo etiketowy format we wobceŕku Format w rejtariku Etikety.

   LibreOfficeDev Writer wjele formatow łopjenow za etikety, nalěpki a wizitki wopśimujo, kótarež su we wikowanju k dostaśeju. Móžośo teke druge, swójske formaty pśidaś.

3. Wubjeŕśo w rejtariku Etikety we wobceŕku Napis tekst, kótaryž maju etikety wopśimowaś.

   To su cesto póla datoweje banki, kótarež zmóžnjaju, až se etikety z rozdźělnym wopśimjeśim śišće, gaž se na pśikład serijowe listy sćelu. Jo teke móžno, samski tekst na kuždy etiket śišćaś.

   Wužywajśo lisćinowej póli Datowa banka a Tabela, aby datowu banku a tabelu wubrał, z kótarejuž se datowe póla bjeru. Klikniśo na šypkowy tłocašk, aby wubrane datowe pólo do wobceŕka Napis pśenosował. Tłocćo Enter, aby smužkowe łamanje zasajźił. Móžośo teke prozne znamjenja a drugi njepśeměnjaty tekst zapódaś.

   Na rejtariku Format móžośo swójske etiketowe formaty definěrowaś, kótarež k pśeddefiněrowanym formatam njesłušaju. Aby to cynił, wubjeŕśo „Wužywaŕ“ z lisćinowego póla Typ. Na rejtariku Nastajenja móžośo pódaś, lěc se maju wšykne etikety abo jano wěste z nich napóraś.

4. Zawěsććo na rejtariku Nastajenja, až pólo Wopśimjeśe synchronizěrowaś jo wubrane. Jolic to jo wubrane, trjeba se etiket jano jaden raz zapódaś (na etikeśe górjejce nalěwo) a wobźěłaś.

5. Klikniśo na Nowy dokument, aby nowy dokument z nastajenjami napórał, kótarež sćo zapódał.

6. Gaž na Nowy dokument klikaśo, wiźiśo małe wokno z tłocaškom Etikety synchronizěrowaś. Zapódajśo prědny etiket. Gaž na tłocašk Etikety synchronizěrowaś klikaśo, se aktualny jadnotliwy etiket do wšych drugich etiketow na łopjenje kopěrujo.

Pódobne temy

Adresowe etikety śišćaś

Nowu datowu banku załožyś

Wizitki

Pšosym pódprějśo nas!