Wopśimjeśe

# Smužki a słupy z tastaturu změniś

Gaž cele, smužki abo słupy w tabeli zasajźujośo abo lašujośo, nastajenja za Zaźaržanje smužkow/słupow póstajaju, kak se susedne elementy wobwliwuju. Móžośo na pśikład do tabele z kšutymi wótměrami smužkow a słupow jano nowe smužki a słupy zasajźiś, gaž jo dosegajucy rum k dispoziciji.

Źiwajśo na to, až toś te kakosći jano za změny słupoweje šyrokosći płaśe, kótarež su se pśewjadli z tastaturu. Z myšku móžośo kuždu słupowu šyrokosć změniś.

Aby nastajenja za Zaźaržanje smužkow/słupow za tabele w tekstowych dokumentach póstajił, wubjeŕśo LibreOfficeDev – NastajenjaRědy – Nastajenja…– LibreOfficeDev Writer – Tabela. Dajo tśi pokazowańske moduse za tabele:

- Njepśeměnjaty – změny se jano na susednu celu wustatkuju, nic na cełu tabelu. Gaž na pśikład celu rozšyrjaśo, se susedna cela wusce, ale šyrokosć tabele konstantna wóstawa.

- Njepśeměnjaty, proporcionalny – změny se na cełu tabelu wustatkuju a šyroke cele se wěcej ako wuske cele pómjeńšuju. Gaž na pśikład celu rozšyrjaśo, budu susedne cele proporcionalnje wuše, ale šyrokosć tabele konstantna wóstawa.

- Wariabelny – změny se na wjelikosć tabele wustatkuju. Gaž na pśikład celu rozšyrjaśo, se šyrokosć tabele pówětšujo.

Pódobne temy

Wjelikosć smužkow a słupow w tekstowej tabeli změniś

Cele zwězaś a źěliś

Pšosym pódprějśo nas!