Wopśimjeśe

# Zwisk Firebird

Pódawa nastajenja za zwězowanje z eksternymi datowymi bankami Firebird.

## Nowu dataju datoweje banki Firebird napóraś

1. Wubjeŕśo Dataja – Nowy – Datowa banka a wubjeŕśo Z eksistěrujuceju datoweju banku zwězaś. Klikniśo na Dalej.

2. Klikniśo na Napóraś. Dialog Składowaś ako se wócynijo. Zapódajśo pśigódne mě a městno za dataju datoweje banki a klikniśo na Składowaś/Speichern. Sćažka noweje dataje se w tekstowem pólu asistenta pokazujo. Klikniśo na Dalej.

3. Zapódajśo na žycenje swóje wužywaŕske mě a gronidło. Klikniśo na Dalej.

4. Póstajśo swóje póžedane nastajenja wó zregistrěrowanej datowej bance a co se ma ze składowaneju datoweju banku staś a klikniśo na Dokóńcyś. Pókšacujśo, aby mě za nowu dataju LibreOfficeDev Base zapódał.

W drugem kšacu se mě noweje dataje datoweje banki Firebird (*.fdb) zapódawa, mjaztym až se w slědnem kšacu dataja LibreOfficeDev Base (*.odb) składujo.

## Z eksistěrujuceju dataju datoweje banki Firebird zwězaś

1. Wubjeŕśo Dataja – Nowy – Datowa banka a wubjeŕśo Z eksistěrujuceju datoweju banku zwězaś. Klikniśo na Dalej.

2. Klikniśo na Pśepytaś a wubjeŕśo dataju Firebird (*.fdb). Klikniśo na tłocašk Wócyniś; dopołny URL k dataji datoweje banki se w tekstowem pólu pokazujo. Klikniśo na Dalej.

3. Zapódajśo na žycenje swóje wužywaŕske mě a gronidło. Klikniśo na Dalej.

4. Póstajśo swóje póžedane nastajenja wó registrěrowanju datoweje banki a co se ma ze składowaneju datoweju banku staś a klikniśo na Dokóńcyś. Pókšacujśo, aby mě za nowu dataju LibreOfficeDev Base zapódał.

## Direktnje ze serwerom Firebird zwězaś

Pśidatnje k zwiskam pśez JDBC a ODBC móžośo z nutśikownym gónjakom Firebird ze serwerom Firebird zwězaś:

1. Wubjeŕśo Dataja – Nowy – Datowa banka a wubjeŕśo Z eksistěrujuceju datoweju banku zwězaś. Klikniśo na Dalej.

2. Zapódajśo manuelnje URL zwiska datoweje banki do tekstowego póla. Muster jo <mě_serwera>/<port>:<sćažka_k_datowej_bance>, na pśikład:

   serwer1/3050:C:/data/mydatabase.fdb (źiwajśo na “/”, lěcrownož jadna se wó sćažku Windows)

   serwer1:C:/data/mydatabase.fdb (standardny port, sćažka Windows)

   localhost:/data/mydatabase.fdb (serwer localhost, standardny port, sćažka Linux)

   serwer1:mydata (standardny port, zregistrěrowana datowa banka)

3. Klikniśo na Dalej.

4. Pódajśo pśigódne wužywaŕske mě a gronidło za serwerowy zwisk. Testujśo zwisk (dopórucony) a rozwěžćo problemy, jolic dajo take. Klikniśo na Dalej.

5. Rozsuźćo, lěc cośo datowu banku registrěrowaś a což se ma z njeju cyniś, gaž jo skłaźona a klikniśo Dokóńcyś. Zapódajśo mě za nowu dataju LibreOfficeDev Base.

Móžośo někotare dalšne nastajenja za URL datoweje banki pśidaś, na pśikład znamjenjowu sajźbu abo rolu. Glejśo dokumentaciju Firebird, aby se wó tych nastajenjach informěrował.

Pódobne temy

Dokumentacija Firebird

Pšosym pódprějśo nas!