Instalacija zatwarjoneje pomocy

Wopśimjeśe

# Zatwarjonu pomoc instalěrowaś

Instrukcije za instalěrowanje zatwarjoneje pomocy wót metody wótwisujo, kótaraž se za instalěrowanje LibreOfficeDev na wašom rěźe wužywa. Źiwajśo na dwě slědujucej wašnje póstupowanja:

1. Instalacija z oficielnymi binarnymi datajami, kótarež wót boka LibreOfficeDev ześěgnuś dostanjośo.

2. Instalacija z pomocu repozitorijow tśeśich póbitowarjow. To pśedewšym źěłowe systemy Linux pśitrjefijo, kótarež swójske pakety wuźaržuju.

Toś to rozpokazanje instrukcije za instalaciju zatwarjoneje pomocy za pakety wopśimujo, kótarež se pśez Ubuntu a Fedora k dispoziciji stajaju. Jolic se waša instalaciska metoda how njewobjadna, stajśo se z wobstararjami paketow do zwiska, kótarež su na wašom systemje instalěrowane.

## Wót oficielnego boka ześěgnjenjow instalěrowaś

Instrukcije w toś tom wótrězku su pśigódne, gaž jo se LibreOfficeDev instalěrował z oficielnymi binarnymi datajami. Pśewjeźćo slědujuce kšace, aby instalacisku dataju za zatwarjonu pomoc offline dostał:

1. Woglědajśo se k bokoju LibreOfficeDev ześěgnuś.

2. Zawěsććo, až waš aktualny źěłowy system jo we wótrězku Wubjeŕśo swój źěłowy system wubrany.

3. Klikniśo na wótkaz Pomoc za wužywanje offline a składujśo binarnu dataju na swójom rěźe.

Nježli až na wótkaz Pomoc za wužywanje offline klikaśo, zawěsććo, až pominana rěc jo wubrana. Klikniśo na trjebaśo drugu rěc?, jolic drugu rěc žycyśo.

### Windows

Wócyńśo městno, do kótaregož jo se ześěgnuła binarna dataja .msi a wuwjeźćo instalaciski program. Slědujśo instrukcijam instalaciskego programa.

### macOS

Wócyńśo městno, do kótaregož jo se ześěgnuła binarna dataja .dmg a wuwjeźćo instalaciski program. Gaž se instalaciske wokno pokazujo, śěgniśo a pušććo symbol LibreOfficeDev na symbol Nałoženja.

### Instalaciski program DEB

Instalaciski program .deb jo za distribucije Linux na zakłaźe Ubuntu myslony a jo ako skompriměrowana dataja .tar.gz k dispoziciji.

Ześěgniśo dataju .tar.gzna waš rěd a ekstrahěrujśo ju. Dataja .deb jo w zarědniku z mjenim DEBS.

Wócyńśo nałoženje Terminal, wužywajśo pśikaz cd, aby k zarědnikoju nawigěrował, źož jo dataja .deb a wuwjeźćo slědujucy pśikaz:

$ sudo dpkg -i libobasis7.6-dsb-help_7.6.4.1-1_amd64.deb

Mě ześěgnjoneje dataje wersijowy numer wopśimujo, togodla móžo se wopšawdne datajowe mě wót pśikłada górjejce rozeznawaś.

### Instalaciski program RPM

Instalaciski program .rpm jo za distribucije Linux na zakłaźe Red Hat myslony a jo ako skompriměrowana dataja .tar.gz k dispoziciji.

Ześěgniśo dataju .tar.gz na swój rěd a ekstrahěrujśo ju. Dataja .rpm jo w zarědniku z mjenim RPMS.

Wócyńśo nałoženje Terminal, wužywajśo pśikaz cd, aby k zarědnikoju nawigěrował, źož jo dataja .rpm a wuwjeźćo slědujucy pśikaz:

$ sudo rpm -i libobasis7.6-dsb-help-7.6.4.1-1.x86_64.rpm

Startujśo pó instalaciji LibreOfficeDev znowego, aby zatwarjonu pomoc wužywał.

## Z repozitorijow tśeśich póbitowarjow instalěrowaś

Distribucije Linux zwětšego swójske pakety LibreOfficeDev k dispoziciji stajaju, togodla se instalaciska metoda zatwarjoneje pomocy pó distribuciji rozeznawa.

Slěduju instalaciske instrukcije za pakety pomocy, kótarež Ubuntu a Feodora k dispoziciji stajatej.

### Distribucije na zakłaźe Ubuntu

Wócyńśo nałoženje Terminal a wuwjeźćo slědujucy pśikaz (w slědujucem pśikłaźe se zatwarjona pomoc „dsb“ instalěrujo):

$ sudo apt install libreoffice-help-dsb

### Fedora

Wócyńśo nałoženje Terminal a wuwjeźćo slědujucy pśikaz (w slědujucem pśikłaźe se zatwarjona pomoc „dsb“ instalěrujo):

$ sudo dnf install libreoffice-langpack-dsb

### Pakety Snap

Paket Snap LibreOfficeDev se z pśedinstalěrowaneju zatwarjoneju pomocu w rozdźělnych rěcach k dispoziciji staja.

Pódobne temy

Pomoc LibreOfficeDev

Pšosym pódprějśo nas!