Wopśimjeśe

# Adresowe etikety śišćaś

1. Wubjeŕśo Dataja – Nowy – Etikety, aby dialog Etikety wócynił.

2. Wubjeŕśo w rejtariku Etikety format etiketowych łopjenow, kótarež cośo póśišćaś.

3. Wubjeŕśo datowu banku a tabelu, z kótarejež cośo daty dostaś.

4. Wubjeŕśo pólo datoweje banki, kótaregož wopśimjeśe cośo śišćaś. Klikniśoe na tłocašk, kótarež šypki nalěwo pokazujo, aby pólo datoweje banki do tekstowego póla Etiket zasajźił.

   Wubjeŕśo a zasajźćo dalej póla datoweje banki, jolic cośo dalšne póla na kuždem etikeśe měś. Móžośo Enter tłocyś, aby nowu smužku zasajźił a móžośo znamuško zapódaś, aby njepśeměnjaty tekst zasajźił.

5. Abo, jolic cośo dalšny tekst zapódaś, formatěrowanje nałožyś abo wobraze a grafiki zasajźiś, zmóžniśo Wopśimjeśe synchronizěrowaś w rejtariku Nastajenja. Jolic to zmóžnjaśo, se małe wokno z tłocaškom Synchronizěrowaś wócynja, gaž dialog Etikety spušćaśo. Něnto trjebaśo jano na prěnim etikeśe w etiketowem dokumenśe źěłaś a klikniśo pón na tłocašk Synchronizěrowaś, aby swójo źěło do kuždego etiketa dokumenta kopěrował.

6. Klikniśo na Nowy dokument.

7. Gaž etiketowy dokument wiźiśo, cośo snaź Naglěd – Pólne mě nachylu zmóžniś. To póla na widobnjejšy nałog pokazujo, aby mógał etiketowe wopśimjeśe lažčej rědowaś a wobźěłaś.

8. Móžośo etiketowy dokument składowaś a/abo śišćaś.

Gaž dokument śišćiśo, pšašaju so was, lěc cośo serijowy list śišćaś. Wótegrońśo z Jo, aby dialog Serijowy list wócynił. W dialogu Serijowy list móžośo datowe sajźby wubraś, za kótarež cośo etikety śišćaś.

Pódobne temy

Etikety a wizitki napóraś a śišćaś

Pšosym pódprějśo nas!