Wopśimjeśe

# JDBC-zwisk

Pódawa nastajenja za pśistup k datowej bance JDBC.

## Pśikłady JDBC

Móžośo klasu gónjaka JDBC wužywaś, aby z LibreOfficeDev z datoweju banku JDBC zwězał. Klasa gónjaka se wót zgótowarja datoweje banki k dispoziciji staja. Dajśpřikłaaj datowych bankow JDBC stej Oracle a MySQL.

Klase gónjaka muse se w LibreOfficeDev w LibreOfficeDev – NastajenjaRědy – Nastajenja… – LibreOfficeDev – Rozšyrjone.

### Datowa banka Oracle

Móžośo gónjak JDBC za pśistup k datowej bance Oracle ze Solaris abo Linux. Aby pśistup k datowej bance z Windows měł, trjebaśo gónjak ODBC.

Zawěsććo na UNIX, až klient datoweje banki Oracle se z pódpěru za JDBC instalěrujo. Klasa gónjaka JDBC za klient Solaris Oracle wersije 8.x jo w zapisu <Oracle client>/product/jdbc/lib/classes111.zip. Móžośo teke nejnowšu wersiju z websedła Oracle ześěgnuś.

Zapódajśo w pólu URL datowego žrědła městno serwera datoweje banki Oracle. Syntaksa URL wót typa datoweje banki wótwisujo. Dalšne informacije glejśo dokumentaciju, kótaraž z gónjakom JDBC pśiźo.

Syntaksa URL datoweje banki Oracle jo:

oracle:thin:@hostname:port:database_name

- Hostmě jo mě licadła, na kótaremž se datowa banka Oracle wuwjeźo. Móžośo teke hostmě z IP-adresu serwera wuměniś.

- port jo port, źož datowa banka Oracle słucha. Pšašajśo se swójogo administratora datoweje banki za korektneju portoweju adresu.

- database_name jo mě datoweje banki Oracle. Pšašajśo se administratora datoweje banki za korektnym mjenim.

### Datowa banka MySQL

Gónjak za datowu banku MySQL jo na websedle MySQL k dispoziciji.

Syntaksa za datowu banku MySQL jo:

mysql://hostname:port/database_name

- Hostmě jo mě licadła, na kótaremž se datowa banka MySQL wuwjeźo. Móžośo teke hostmě z IP-adresu serwera wuměniś.

- port jo standardny port za datowe banki MySQL, rozmjej 3306.

- database_name jo mě datoweje banki.

## URL datowego žrědła

Zapódajśo URL za datowu banku. Zapódajśo na pśikład za gónjak JDBC MySQL „mysql://<serwerowe_mě>/<mě datoweje banki>“. Za dalšne informacije wó gónjaku JDBC, glejśo dokumentaciju, kótaraž z gónjakom pśiźo.

## Klasa gónjaka JDBC

Zapódajśo mě gónjaka JDBC.

Nježli móžośo gónjak HDBC wužywaś, musyśo jogo klasowu sćažku pśidaś. Wubjeŕśo LibreOfficeDev – NastajenjaRědy – Nastajenja… – LibreOfficeDev – Rozšyrjone a klikniśo na tłocašk Klasowa sćažka…. Za tym až sćo pśidał informacije sćažki, startujśo LibreOfficeDev znowego.

## Klasu testowaś

Testujo zwisk z aktualnymi nastajenjami.

Awtentifikacija

Asistent datoweje banki

Pšosym pódprějśo nas!