Diagram zasajźiś

Wopśimjeśe

# Diagramy zasajźiś

Maśo rozdźělne metody, aby nowy diagram napórał:

- Zasajźćo diagram na zakłaźe datow z celow w Calc abo Writer.

  Toś te diagramy se awtomatiski aktualizěruju, gaž se žrědłowe daty změnjaju.

- Zasajźćo diagram ze standardneju sajźbu datow a wužywajśo pón dialog „Datowa tabela“, aby swójske daty za ten diagram zapódał.

  Toś te diagramy daju se we Writer, w Impress a w Draw napóraś.

- Kopěrujśo diagram z Calc abo Writer do drugego dokumenta.

  Toś te diagramy su momentowe wobraze datow pśi kopěrowanju. Njezaměnjaju se, gaž se žrědłowe daty změnjaju.

W Calc jo diagram objekt w tabeli, kótaryž dajo se kopěrowaś a do drugeje tabele samskego dokumenta zasajźiś, datowy rěd wóstanjo z wobceŕkom w drugej tabeli zwězany. Jolic se do drugego dokumenta Calc zasajźujo, ma swójsku diagramowu datowu tabelu a njejo wěcej z originalnym wobceŕkom zwězany.

## Diagram w tabelowem dokumenśe Calc

1. Klikniśo w celowem wobceŕku, kótaryž se ma we wašom diagramje pśedstajiś.

2. Klikniśo na symbol Diagram zasajźiś w symbolowej rědce Standard.

   Wiźiśo diagramowy pśeglěd a diagramowy asistent.

3. Slědujśo instrukcijam w diagramowem asistenśe, aby diagram napórał.

## Diagram w tekstowem dokumenśe Writer

W dokumenśe Writer móžośo diagram na zakłaźe gódnotow w tabeli Writer zasajźiś.

1. Klikniśo do tabele Writer.

2. Wubjeŕśo Zasajźiś – Diagram….

   Wiźiśo diagramowy pśeglěd a diagramowy asistent.

3. Slědujśo instrukcijam w diagramowem asistenśe, aby diagram napórał.

## Diagram na zakłaźe swójskich gódnotow

- Wubjeŕśo we Writer, w Draw abo w Impress Zasajźiś – Diagram…, aby diagram na zakłaźe standardnych datow zasajźił.

- Móžośo standardne datowe gódnoty změniś, gaž na diagram klikaśo a pón Naglěd – Datowa tabela… wuběraśo.

Pódobne temy

Diagramowy asistent – diagramowy typ

Diagramowy asistent – datowy wobceŕk

Diagramowy asistent – Datowy rěd

Diagramowy asistent – Diagramowe elementy

Diagramowe wóski wobźěłaś

Diagramowe legendy wobźěłaś

Diagramowe titele wobźěłaś

Diagramowym grědam teksturu pśidaś

Pšosym pódprějśo nas!