Naglěd

Wopśimjeśe

# Naghlěd

Definěrujo, kótare elementy głownego wokna LibreOfficeDev Calc se pokazuju. Móžośo teke wuzwignjenje gódnotow w tabelach pokazaś abo schowaś.

Pśistup k toś tomu pśikazoju …

#### Z menijoweje rědki:

Wócyńśo tabelowy dokument, wubjeŕśo LibreOfficeDev – NastajenjaRědy – Nastajenja… – LibreOfficeDev Calc – Naglěd.

#### Z pówjercha z rejtarikami:

Wubjeŕśo Rědy – Nastajenja… – LibreOfficeDev Calc – Naglěd.

#### Z tastatury:

Tłocćo Alt+F12 a wubjeŕśo pón LibreOfficeDev Calc – Naglěd.

## Pokazaś

Wubjeŕśo někotare nastajenja za pokazanje na wobrazowce.

### Formule

Pódawa, lěc se maju formule město wuslědkow w celach pokazaś.

### Nulowe gódnoty

Pódawa, lěc se maju licby z gódnotu 0 pokazaś.

### Komentarowy indikator

Pódawa, až mały tśirožk w pšawem górnem rožku cele pokazujo, až komentar eksistěrujo. Komentar se jano pokazujo, gaž pokazki pód LibreOfficeDev - Powšykne w dialogowem pólu Nastajenja zmóžnjaśo.

Aby komentar na pśecej pokazał, wubjeŕśo pśikaz Komentar pokazaś z kontekstowego menija cele.

Móžośo komentary z pśikazom Zasajźiś – Komentar zapódaś a wobźěłaś. Komentary, kótarež se na pśecej pokazuju, daju se wobźěłaś, gaž na komentarowy kašćik klikaśo. Klikniśo na Nawigator a w zapisku Komentary móžośo wšykne komentary w aktualnem dokumenśe pokazaś. Gaž na komentar w Nawigatorje dwójcy klikaśo, kursor do wótpowědneje cele skócyjo, kótaraž komentar wopśimujo.

### Komentarowe awtorstwo

Jolic toś ten kontrolny kašćik jo markěrowany, se awtor komentara a datum a cas, gaž jo se komentar napisał, w komentarowem woknje zjawiju, gaž myšku nad komentarom gibjośo.

Mě awtora komentara se tak pokazujo, ako se w póloma Pśedmě a Familijowe mě w dialogu Wužywaŕske daty zjawijo. Jolic toś tej póli stej proznej, se awtor ako „njeznaty awtor“ zjawijo. Gaž wužywaŕske daty aktualizěrujośo, su jano komentary pótrjefjone, kótarež su se napisali pó aktualizaciji.

### Formulowy indikator a pokaz

Kresli módry tśirožk w rožku dołojce nalěwo cele, kótaraž formulu wopśimujo. Gaž na módry tśirožk pokazujośo, se formula w pomocnem teksće pokazujo, jolic se druga cela wuběra.

### Wuzwignjenje gódnotow

Markěrujśo pólo Gódnotu wuzwignuś, aby celowe wopśimjeśe w rozdźělnych barwach wótwisujucy wót typa pokazał. Tekstowe cele se carne, formule zelene, licbowe cele módre a šćitane cele ze swětłošereju slězynu formatěruju, njewótwisujucy wót togo, kak jich pokazanje jo formatěrowane.

Gaž toś ten pśikaz jo aktiwny, se někake barwy w dokumenśe njepokazuju, daniž funkcija njejo znjemóžnjona.

### Słup/Smužku wuzwignuś

Gaž toś ten pśikaz jo aktiwny, se słup a smužka wubraneje cele wuzwigujotej. Jolic někotare cele se wuběraju, se jano słup a smužka prědneje cele wuzwigujotej.

### Celu we wobźěłańskem modusu wuzwignuś

Gaž toś ten pśikaz jo aktiwny, se slězyna cele wuzwigujo, gaž jo we wobźěłańskem modusu.

### Kokula

Pódawa, lěc se kokula pokazujo, gaž se zasajźony objekt, na pśikład grafika, wuběra.

### Póśěgi barwojto pokazaś

Pódawa, až se kuždy póśěg w barwje formule wuzwigujo. Wobceŕk celow teke barwojty ramik dostanjo, gaž se cela, kótaraž póśěg wopśimujo, za wobźěłowanje wuběra.

## Wizuelne pomocne srědki

Pódawa, kótare linije se pokazuju.

### Kśidnowe linije

Pódawa, gaž se linije kśidna pokazuju. Pó standarźe se linije kśidna jano pla celow pokazuju, kótarež njamaju slězynowu barwu. Móžośo wubraś, aby teke linije kśidna z slězynoweju barwu pokazał, abo aby je schował. Wubjeŕśo Format – Pśedłoga boka… – Tabela a markěrujśo kontrolny kašćik Kśidno.

### Pokazowak

Pódawa, lěc LibreOfficeDev Calc pokazowak w standardnem stilu systema pokazujo, abo w stilu, kótaryž symbolowej drastwje wótpowědujo.

#### Drastwa

Pokazujo pokazowak ako jo pó symbolowej drastwje definěrowany, zwětšego ako tucna kśicka.

#### System

Pokazujo pokazowak ako standard systema, zwětšego ako šypka.

### Łamanja boka

Pódawa, lěc se maju łamanja bok w definěrowanem śišćaŕskem wobceŕku pokazaś.

### Pomocne linije pśi pśesuwanju

Pódawa, lěc se maju pomocne linije pokazaś, gaž se kreslanki, wobłuki, grafiki a druge objekty pśesuwaju. Toś te pomocne linije wam pomagaju, objekty wusměriś.

## Objekty

Definěrujo, lěc se maju objekty za až do tśich objektowych kupkow pokazaś abo schowaś.

### Objekty/wobraze

Definěrujo, lěc se objekty a grafiki pokazuju abo chowaju.

### Diagramy

Definěrujo, lěc se diagramy we wašom dokumenśe pokazuju abo chowaju.

### Kresleńske objekty

Definěrujo, lěc se kresleńske objekty we wašom dokumenśe pokazuju abo chowaju.

## Wokno

Pódawa, lěc se někotare pomocne elementy w tabeli zjawiju abo nic.

### Głowy słupow/smužkow

Pódawa, lěc se maju głowy smužkow a słup pokazaś.

### Horicontalna suwata rědka

Pódawa, lěc se ma horicontalna suwata rědk dołojce w dokumentowem woknje pokazaś.

### Wertikalna suwata rědka

Pódawa, lěc se ma wertikalna suwata rědk napšawo w dokumentowem woknje pokazaś.

### Tabelowe rejtariki

Pódawa, lěc se maju tabelowe rejtariki dołojce w tabelowem dokumenśe pokazaś. Jolic toś ten kašćik njejo markěrowany, móžośo jano pśez Nawigator Nawigator mjazy tabelami pśešaltowaś.

### Rozrědowańske symbole

Jolic sćo definěrował rozrědowanje rozrědowanje, nastajenje Rozrědowańske symbole pódawa, lěc se maju rozrědowańske symbole na kšomje tabele pokazaś.

### Zespominanje wó pytanju

Jolic toś ten kašćik jo markěrowany, se wokno pytańskich wuslědkow zjawijo, gaž Wšykne pytaś w pytańskej rědce wuběraśo. Pólo pytańskich wuslědkow licbu pśitrjefjecych pytańskich wuslědkow pódawa a nalicyjo:

- tabela, źož kuždy wuslědk jo;

- cela, źož kuždy wuslědk jo; a

- wopśimjeśe cele, kótaraž kuždy wuslědk wopśimujo.

Jolic kokulku z kašćika Toś ten dialog pokazaś we woknje pytańskich wuslědkow wótwónoźujośo, se toś ta funkcija znjemóžnijo.

## Skalěrowanje

### Tabele synchronizěrowaś

Jolic to jo markěrowane, se wšykne tabele ze samskim skalěrowanim pokazuju. Jolic to njejo markěrowane, móžo kužda tabela swójski faktor měś.

Pódobne temy

LibreOfficeDev Calc Nastajenja

Pšosym pódprějśo nas!