Wopśimjeśe

# Tastowe skrotconki w LibreOfficeDev Impress wužywaś

Někotare tastowe skrotconki daju se wašomu desktopowemu systemoju pśipokazaś. Tasty, kótarež se desktopowemu systemoju pśipokazuju, njejsu za LibreOfficeDev k dispoziciji. Wopytajśo druge tasty pak za LibreOfficeDev w Rědy – Pśiměriś… – Rejtarik: Tastatura pak w swójom desktopowem systemje pśipokazaś.

Móžośo tastaturu za pśistup k pśikazam LibreOfficeDev Impress wužywaś a aby pśez źěłowy wobceŕk nawigěrował. LibreOfficeDev Impress samske tastowe skrotconki ako LibreOfficeDev Draw wužywa, aby kreslańske objekty napórał.

## Zastupujuce symbole wubraś

LibreOfficeDev Impress awtomatiske wugótowanja zastupujucy tekst za folijowe titele, tekst a objekt wužywaju. Aby zastupujucy tekst wubrał, tłocćo cmd ⌘Strg+Enter. Aby k pśiducemu zastupujucemu tekstoju pśejšeł, tłocćo cmd ⌘Strg+Enter znowego.

Jolic cmd ⌘Strg+Enter tłocyśo, za tym až sćo dojśpił slědny zastupujucy tekst w foliji, se nowa folija pó aktualnej foliji zasajźijo. Nowa folija samske wugótowanje ako aktualna folija wužywa.

### Aby kreslański objekt napórał a wobźěłał

1. Tłocćo F6, aby k symbolowej rědce Kreslanka nawigěrował.

2. Tłocćo Šypka napšawo (↓), daniž symbol kreslańskego rěda w symbolowej rědce njedojśpijo.

3. Jolic šypka jo pódla symbola, kreslański rěd pódrědowanu symbolowu rědku wócynja. Tłocćo tastu šypka górjej (↑) abo tastu Šypka dołoj (↓), aby pódrědowanu symbolowu rědku wócynił a tłocćo pón tastu Šypka napšawo (→) abo tastu Šypka nalěwo (←), aby symbol wubrał.

4. Tłocćo tastu cmd ⌘Strg+Enter.

   Objekt se wesrjejź aktualnego dokumenta napórajo.

5. Aby se k dokumentoju wrośił, tłocćo tastu cmd ⌘Strg+F6.

   Móžośo šypkowe tasty wužywaś, aby objekt na póžedanem městnje pozicioněrowaś. Aby pśikaz z kontekstowego menija objekta wubrał, tłocćo Umsch+F10.

### Aby objekt wubrał

1. Tłocćo tastu cmd ⌘Strg+F6, aby do dokumenta pśejšeł.

2. Tłocćo tabulatorowu tastu (↹), daniž objekt njedojśpijośo, kótaryž cośo wubraś.

## Wob cas prezentacije

### Prezentaciju startowaś

Aby prezentaciju wót zachopjeńka startował, tłocćo F5.

Aby prezentaciju z aktualneju foliju startował, tłocćo Umsch (⇧)+F5.

### Pśejźćo k pśiducej foliji abo k pśiducemu animaciskemu efektoju

Prozna tasta

### Pśejźćo k pśiducej foliji, bźez togo aby objektowe animaciske efekty wótgrał

⌥ optionAlt+Bild ↓

### Slědk pjerwjejšnej foliji

⌥ optionAlt+Bild ↑

### K wěstej foliji

Zapódajśo folijowy numer a tłocćo pón tastu Enter (↵).

### Prezentaciju zastajiś

Esc abo -.

## Folijowe sortěrowanje

Gaž prědny raz k folijowemu sortěrowanjeju pśejźośo, tłocćo tastu Enter (↵), aby tastaturowy fokus na źěłowy wobceŕk stajił. Tłocćo howac tastu F6, aby k źěłowemu wobceŕkoju pśejšeł, a tłocćo pón tastu Enter (↵).

### Folije wubraś a z wuběrka wótwónoźeś

Wužywajśo šypkowe tasty, aby k foliji nawigěrował, kótaruž cośo wubraś, a tłocćo proznu tastu. Aby folije wuběrkoju pśidał, wužywajśo šypkowe tasty, aby k folijam nawigěrował, kótarež cośo pśidaś, a tłocćo proznu tastu znowego. Aby foliju z wuběrka wótwónoźeł, nawigěrujśo k foliji a tłocćo proznu tastu.

### Foliju kopěrowaś:

1. Wubjeŕśo ze šypkowymi tastami foliju, kótaruž cośo kopěrowaś a tłocćo pón cmd ⌘Strg+C.

2. Stajśo kursor na městno, źož cośo kopěrowanu foliju zasajźiś a tłocćo pón cmd ⌘Strg+V.

### Foliju pśesunuś:

1. Wubjeŕśo ze šypkowymi tastami foliju, kótaruž cośo pśesunuś a tłocćo pón tastu cmd ⌘Strg+X.

2. Stajśo kursor na městno, do kótaregož cośo foliju pśesunuś, a tłocćo pón tastu cmd ⌘Strg+V.

3. Wubjeŕśo Pśed abo Za aktualneju foliju a klikniśo pón na W pórěźe.

Pódobne temy

Tastowe skrotconki (LibreOfficeDev bźezbariernosć)

Tastowe skrotconki za LibreOfficeDev Impress

Tastowe skrotconki za kreslanki

Powšykne tastowe skrotconki w LibreOfficeDev

Pšosym pódprějśo nas!