Wopśimjeśe

# Datajowe formaty XML

LibreOfficeDev pó standarźe dataje w datajowem formaśe OpenDocument cyta a składujo.

Datajowy format OpenDocument (ODF) jo standardizěrowany datajowy format, kótaryž se pśez wjele softwarowych nałoženjow wužywa. Móžośo na sedle Wikipedije dalšne informacije namakaś: wikipedia.org/wiki(OpenDocument.

## Mjenja datajowych formatow OpenDocument

LibreOfficeDev slědujuce datajowe formaty wužywa:

Dokumentowy format | Datajowa kóńcowka
--- | ---
ODF-tekst | *.odt
Tekstowa pśedłoga ODF | *.ott
Globalny dokument ODF | *.odm
Globalna dokumentowa pśedłoga ODF | *.otm
HTML-dokument | *.html
Dokumentowa pśedłoga HTML | *.oth
Tabelowy dokument ODF | *.ods
Tabelowa dokumentowa pśedłoga ODF | *.ots
Kreslanka ODF | *.odg
Kresleńska pśedłoga ODF | *.otg
Prezentacija ODF | *.odp
Prezentaciska pśedłoga ODF | *.otp
ODF-formula | *.odf
Datowa banka ODF | *.odb
Rozšyrjenje LibreOfficeDev | *.oxt

HTML-format njejo format OpenDocument.

Diagram ODF jo mě datajowego format za samostatne diagramy. Toś ten format z kóńcowku *.odc se tuchylu njewužywa.

## Wuwiśe formata OpenDocument

Format OpenDocument se w běgu casa wuwija.

ODF-wersija | Datum pśizwólenja pśez OASIS ako standard | Prědna pódpěrajuca wersija softwary
--- | --- | ---
ODF 1.0 | 2005-05-01 | OpenOffice.org 1.1.5 abo StarOffice 7
ODF 1.1 | 2007-02-02 | OpenOffice.org 2.2 abo StarOffice 8 Update 4
ODF 1.2 | 2011-09-30 | OpenOffice.org 3, StarOffice 9, Oracle Open Office
ODF 1.2 rozšyrjony (modus kompatibelnosći) | — | LibreOffice 3.5
ODF 1.2 rozšyrjony | — | OpenOffice.org 3.2 abo StarOffice 9.2
ODF 1.3 | 2021-06-16 | LibreOffice 7.0
ODF 1.3 rozšyrjony | — | LibreOffice 7.0
ODF 1.4 | 2025-12-03 | LibreOffice 25.2
ODF 1.4 Extended | — | LibreOffice 25.2

W aktualnych wersijach móžośo wubraś, lěc cośo swóje dokumenty w ODF 1.2 abo ODF 1.0/1.1 (za kompatibelnosć dołoj) składowaś. Wubjeŕśo LibreOfficeDev – NastajenjaRědy – Nastajenja… – Zacytaś/Składowaś – Powšykne a pón wersiju ODF-formata.

Jolic cośo drugi datajowy format ako standard definěrowaś, wubjeŕśo LibreOfficeDev – NastajenjaRědy – Nastajenja… – Zacytaś/Składowaś – Powšykne, aby alternatiwne datajowe formaty za kuždy dokumentowy typ LibreOfficeDev namakał.

## Struktura XML-dataje

Dokumenty w datajowem formaśe OpenDocument se ako kompriměrowane Zip-archiwy składuju, kótarež XML-dataje wopśimuju. Aby se XML-dataje woglědał, móžośo dataju OpenDocument z dekompriměrujucym programom wócyniś. Slědujuce dataje a zapise su w datajach OpenDocument wopśimjone:

1. Tekstowe wopśimjeśe dokumenta jo w dataji content.xml.

   Pó standarźe se content.xml bźez formatěrowańskich elementow ako zasunjenja abo łamanja smužkow składujo, aby se cas za składowanje a wócynjanje dokumenta miniměrował. Wužywanje zasunjenjow a łamanjow smužkow dajo se w ekspertowych nastajenjach aktiwěrowaś, gaž kakosć /org.openoffice.Office.Common/Save/Document PrettyPrinting na true stajaśo.

2. Dataja meta.xml metainformacije dokumenta wopśimujo, kótarež móžośo pód Dataja – Kakosći… zapódaś.

   Jolic dokument z gronidłom składujośo, se dataja meta.xml njekoděrujo.

3. Dataja settings.xml dalšne informacije wó nastajenjach za toś ten dokument wopśimujo.

4. W dataji styles.xml namakajośo pśedłogi, kótarež na dokument nałožuju a kótarež móžośo we woknje Pśedłogi wiźeś.

5. Dataja meta-inf/manifest.xml strukturu XML-dataje wopisujo.

Pśidatne dataje a zarědniki mógu w zipowanem datajowem formaśe wopśimjone byś.

## Definicija XML-formatow

Šema za formaty OpenDocument daju se na slědujucych wótkazach namakaś.

- ODF 1.4

- ODF 1.3

- ODF 1.2

- ODF 1.1

- ODF 1.0

Pódobne temy

Dokumenty wócyniś

Dokumenty składowaś

Pśirědowanje dokumentowych typow Microsoft Office změniś

Asistent dokumentowego konwertera

Pšosym pódprějśo nas!