Wopśimjeśe

# Zapis

Slědujuce nastajenja su k dispoziciji, gaž zapis literatury ako typ zapisa wuběraśo.

Pśistup k toś tomu pśikazoju …

Wubjeŕśo Zasajźiś – Zapis wopśimjeśa a gronidłowy zapis – Zapis wopśimjeśa, gronidłowy zapis abo zapis literatury… – Rejtarik: Typ (gaž zapis literatury jo wubrany typ)

### Typ a titel

Pódajśo typ a titel zapisa.

#### Titel

Zapódajśo titel za wubrany zapis.

#### Typ

Wubjeŕśo typ zapisa, kótaryž cośo zasajźiś abo wobźěłaś. Nastajenja, kótarež su k dispoziciji, wót typa zapisa wótwisuju, kótaryž wuběraśo. Jolic kursor jo w zapisu, gaž Zasajźiś – Zapis wopśimjeśa a gronidłowy zapis – Zapis wopśimjeśa, gronidłowy zapis a zapis literatury… wuběraśo, móžośo ten zapis wobźěłaś.

#### Pśeśiwo manuelnym změnam šćitany

Zajźujo tomu, až se wopśimjeśe zapisa změnja. Manuelne změny, kótarež na zapisu pśewjedujośo, se zgubuju, gaž se zapis aktualizěrujo. Jolic cośo z kursorom pó šćitanem wobceŕku kulnuś, wubjeŕśo LibreOfficeDev – NastajenjaRědy – Nastajenja… – LibreOfficeDev Writer – Formatěrowańske pomocne srědki a pón kontrolny kašćik Kursor zmóžniś we wótrězku Šćitane wobceŕki.

## Formatěrowanje zapiskow

### Zapiski numerěrowaś

Numerěrujo zapiski zapisa literatury awtomatiski. Aby sortěrowańske nastajenja za numerěrowanje póstajił, klikniśo na rejtarik Zapiski.

### Spinki

Wubjeŕśo spinki, kótarež se wužywaju, aby zapiski zapisa literatury wobdali.

### Sortěrowaś

Póstaja nastajenja za sortěrowanje zapiskow zapisa.

#### Rěc

Wubjeŕśo rěcne pšawidła, kótarež se maju wužywaś, aby se zapiski zapisa sortěrowali.

#### Klucowy typ

Wubjeŕśo „numeriski“, gaž cośo licby pó gódnośe sortěrowaś, na pśikład w 1, 2, 12. Wubjeŕśo „alfanumeriski“, gaž cośo licby pó znamjenjowem koźe sortěrowaś, na pśikład w 1, 12, 2.

Pšosym pódprějśo nas!