Wopśimjeśe

# Wersije dokumenta pśirownaś

Pśeźěłowańska funkcija jo w LibreOfficeDev za tekstowe dokumenty a tabelowe dokumenty k dispoziciji.

Pśedstajśo se, až maśo někotare sobuawtory abo pśepytowarje, kótarež z wami pśi pisanju wašogo originalnego dokumenta sobu źěłaju. Něźi raz sćelośo kopije swójogo dokumenta na wše pśepytowarje. Pšosyśo jich, aby kopiju wobźěłowali a ju slědk pósłali.

W normalnem paźe pśepytowarje slědowanje změnow z Wobźěłaś – Změny slědowaś – Nagraś zmóžnjaju a móžośo změny lažko wiźeś.

Jolic jaden z awtorow jo pśewjadł změny na dokumenśe, bźez togo aby je nagrał, móžośo změnjony dokument ze swójim originalnym dokumentom pśirownaś.

1. Wócyńśo pśeglědarja a wubjeŕśo pón Dataja – Dokument pśirownaś….

   Wócyńśo pśecej nejpjerwjej nowšy dokumenty a pśirownajśo jen ze staršym dokumentom.

2. Dialog Datajowy wuběrk se zjawijo. Wubjeŕśo swój staršy originalny dokument a wobkšuśćo dialog.

   LibreOfficeDev wobej dokumenta z dokumentom pśepytowarja zjadnośujo. Wšykne tekstowe pasaže, kótarež w dokumenśe pśepytowarja wustupuju, ale nic w originalu, se ako zasajźenja wóznamjeniju, a wšykne tekstowe pasaže, kótarež jo pśepytowaŕ wulašował, ako wulašowanja.

3. Móžośo něnto zasajźenja a wulašowanja akceptěrowaś abo wótpokazaś. Na kóńcu móžośo dokument pśepytowarja ako nowy original z nowym mjenim składowaś.

Pódobne temy

Změny nagraś a pokazaś

Pó změnach nawigěrowaś

Změny nagraś

Změny akceptěrowaś abo wótpokazaś

Wersije zjadnośiś

Wersijowe zastojanje

Pšosym pódprějśo nas!