Wopśimjeśe

# Wó pśetwórjenju dokumentow Microsoft Office

LibreOfficeDev móžo awtomatiski dokumenty Microsoft Office 97/2000/XP wócyniś. Ale z někotarymi wugótowańskimi funkcijami a formatěrowańskimi atributami w kompleksnjejšych dokumentach Microsoft Office LibreOfficeDev rozdźělnje wobchada abo njepódpěra je. Z togo slědujo, až se pśetwórjone dataje wěsty stopjeń manuelnego nowego formatěrowanja pomina. Stopjeń nowego formatěrowanja, kótaryž dajo se wótcakowaś, jo proporcionalny ku kompleksnosći struktury a formatěrowanja žrědłowego dokumenta. LibreOfficeDev njamóžo skripty Visual Basic wuwjasć, ale móžo je zacytaś, aby je analyzěrował.

Nejnowše wersije LibreOfficeDev mógu dokumentowe formaty Open XML Microsoft Office z kóńcowkami docx, xlsx a pptx zacytaś a składowaś. Samske wersije mógu teke někotare skripty Visual Basic Excel wuwjasć, jolic toś tu funkciju w LibreOfficeDev – NastajenjaRědy – Nastajenja… – Zacytaś/Składowaś – VBA-Kakosći zmóžnjeće.

Slědujuce lisćiny powšykny pśeglěd funkcijow Microsoft Office pódawaju, kótarež mógli k problemam pśetwórjenja wjasć. Te na wašu móžnosć wopśimjeśe pśetwórjonego dokumenta wužywaś abo z nim źěłaś wliw njamaju.

## Microsoft Word

1. Awtomatiske formy

2. Změnowe zapiski

3. OLE-objekty

4. Wěste wóźeńske elementy a formularowe póla Microsoft Office

5. Zapise

6. Tabele, wobłuki a wěcejsłupate formatěrowanje

7. Hyperwótkaze a cytańske znamjenja

8. Grafiki Microsoft WordArt

9. Animěrowane znamuška/animěrowany tekst

## Microsoft PowerPoint

1. Awtomatiske formy

2. Wótkłony tabulatorow, smužkow a wótstawkow

3. Globalne slězynowe grafiki

4. Zrědowane objekty

5. Wěste multimedijowe efekty

## Microsoft Excel

1. Awtomatiske formy

2. OLE-objekty

3. Wěste wóźeńske elementy a formularowe póla Microsoft Office

4. Pivotowe tabele

5. Nowe diagramowe typy

6. Wuměnjone formatěrowanje

7. Někotare funkcije/formule (glejśo dołojce)

Jaden pśikład rozdźělow mjazy Calc a Excel jo wobchadanje z logiskimi gódnotami (boolean). Zapódajśo WĚRNO do celowu A1 a A2.

- W Calc formula =A1+A2 gódnotu 2 wrośa a formula =SUMA(A1;A2) teke 2 wrośa.

- W Excel formula =A1+A2 gódnotu 2 wrośa, ale formula =SUMA(A1;A2) 0 wrośa.

Za detailěrowany pśeglěd wó pśetwórjenju dokumentow do a z formata Microsoft Office, glejśo migraciska pśirucka (engelski).

## Dokumenty Microsoft Office wócyniś, kótarež su pśez gronidło šćitane

LibreOfficeDev móžo slědujuce dokumentowe typy Microsoft Office wócyniś, kótarež su pśez gronidło šćitane.

Format Microsoft Office | Pódprěta skoděrowańska metoda
--- | ---
Word 6.0, Word 95 | Słabe skoděrowanje XOR
Word 97, Word 2000, Word XP, Word 2003 | Skoděrowanje kompatibelne z Office 97/2000
Word XP, Word 2003 | Słabe skoděrowanje XOR ze staršych wersijow Word
Excel 2.1, Excel 3.0, Excel 4.0, Excel 5.0, Excel 95 | Słabe skoděrowanje XOR
Excel 97, Excel 2000, Excel XP, Excel 2003 | Skoděrowanje kompatibelne z Office 97/2000
Excel XP, Excel 2003 | Słabe skoděrowanje XOR ze staršych wersijow Excel

Dataje Microsoft Office, kótarež su z AES128 skoděrowane, daju se wócyniś. Druge skoděrowańske metody se njepódpěraju.

Pódobne temy

Microsoft Office a LibreOfficeDev wužywaś

Pśirědowanje dokumentowych typow Microsoft Office změniś

Standardny datajowy format nastajiś

Pšosym pódprějśo nas!