Widobnosć wopśimjeśowego rozrědowanja

Wopśimjeśe

# Rozrědowańske złoženje

Schowajśo a pokažćo wšo wopśimjeśe pód nadpismami, inkluziwnje tekst, wobraze, tabele, wobłuki, formy a tekstowe póla.

Pśistup k toś tomu pśikazoju …

Wubjeŕśo LibreOfficeDev – NastajenjaRědy – Nastajenja… – LibreOfficeDev Writer/Web – Naglěd a wubjeŕśo kontrolny kašćik Tłocaški za złožowanje rozrědowanja.

Wócyńśo Nawigator (F5) a pokažćo zapisk Nadpisma. Gibniśo kursor myški na nadpismo a wócyńśo kontekstowy meni. Wubjeŕśo pódmeni Rozrědowańske złoženje.

Wužywajśo toś tu funkciju, aby wopśimjeśe pód wšymi wótstawkami selektiwnje schował a pokazał, kótarež maju rozrědowańsku rowninu, kótaraž njejo nul, w normalnem paźe nadpisma. We wjelikich dokumentach jo móžno, malsnje k pšawej poziciji za wobźěłowanje a cytanje kulnuś.

## Wužywanje rozrědowańskego złoženja z Nawigatorom

Wšykne pśikaze rozrědowańskego złoženja w Nawigatorje se w kontekstowem meniju zapiskow Nadpisma pokazuju. Wócyńśo kontekstowy meni nadpisma a wubjeŕśo Rozrědowańske złoženje.

Symbol za Nadpisma

### Wšykno złožyś

Chowa wšo wopśimjeśe za wubrane nadpismo a jogo pódnapisma. Rozrědowańske nadpisma jadnakego rěda ze samskeju rowninu njejsu schowane. Jolic se na głowny zapisk Nadpisma Nawigatora nałožujo, se jano dokumentowe nadpisma pokazuju.

### Wšykno rozzłožyś

Nadpisma a wopśimjeśe jich pódnadpismow se w dokumentowem wobceŕku pokazuju. Jolic se to na głowny zapisk Nadpisma Nawigatora nałožujo, se dokument dopołnje pokažo.

### Pśešaltowaś

Pśešaltujo rozrědowańske złoženje wubranego zapiska.

## Rozrědowańske złoženje z myšku wužywaś

### Nad nadpismom

Tłocćo tastu cmd ⌘Strg a stajśo myšku nad nadpismo. Šypka na lěwej kšomje wizuelnu pokazku dawa.

Gaž se pokazowak myški do ruki změnja, su slědujuce pśikaze móžne:

- Klikniśo, aby złoženje wopśimjeśa wót wubranego nadpisma do pśiducego nadpisma pśešaltował.

- Klikniśo z pšaweju tastu, aby wšo wopśimjeśe wót wubranego nadpisma (a wšych jich pódnadpismow) až do pśiducego nadpisma na samskej rozrědowańskej rowninje chował abo pokazał.

### Šypki na lěwej kšomje

Stajśo myšku na lěwej kšomje pódla nadpisma. Šypka se zjawijo, jolic se wopśimjeśe pokazujo.

- Šypk dołoj (↓) pódawa, až nadpismo a jogo wopśimjeśe stej widobnej.

- Šypka nalěwo (←) pódawa, až nadpismo ma schowane wopśimjeśe.

## Staw rozrědowańskego złoženja w dokumenśe składowaś

Dokumenty, kótarež su se składli w formaśe Open Document Format (.odt), aktualne nastajenja schowanego a pokazanego wopśimjeśa w casu składowańskego pśikaza wobchowaju.

Dokumentowe wopśimjeśe se pśez złožowańske nastajenja njewobwliwujo.

## Śišćanje a eksportěrowanje do PDF z wopśimjeśim rozrědowańskego złoženja

Aby dopołny dokument śišćał abo eksportěrował, nastajśo nejpjerwjej rozrědowańske złoženje na Wšykno rozzłožyś.

Złožone rozrědowańske wopśimjeśe se do PDF njeśišći abo njeeksportěrujo.

Pódobne temy

Rozrědowańsku rowninu wótstawka póstajiiś

Rozrědowańske rowniny za nadpisma změniś

Nawigator

Symbolowej rědce tłocašk pśidaś

Kontekstowy meni pśiměriś

Tastowu skrotconku napóraś

Pšosym pódprějśo nas!