Wopśimjeśe

# Carnoběłe śišćanje

## Tekst a wobraze carnoběłe śišćaś

1. Wubjeŕśo Dataja – Śišćaś…. Rejtarik Powšykne dialoga se wócynijo.

2. Klikniśo na Kakosći. To dialog Kakosći za waš śišćak wócynijo.

3. Wubjeŕśo nastajenja za carnoběłe śišćanje. Za dalšne informacije glejśo pśirucku swójogo śišćaka.

4. Wobkšuśćo dialog Kakosći a klikniśo na Śišćaś.

   Aktualny dokument se carnoběły śišći.

## Carnoběłe śišćanje w LibreOfficeDev Impress a LibreOfficeDev Draw

1. Wubjeŕśo LibreOfficeDev – NastajenjaRědy – Nastajenja… – LibreOfficeDev Impress abo LibreOfficeDev – NastajenjaRědy – Nastajenja… – LibreOfficeDev Draw, ako jo trjeba.

2. Wubjeŕśo pón Śišćaś.

3. Wubjeŕśo pód Kwalita pak Stopnje šerje abo Carny a běły a klikniśo na W pórěźe.

   Gaž jo jadno z toś tych nastajenjow wubrane, se wšykne prezentacije resp. kreslanki bźez barwy śišće. Jolic cośo jano w carnem za aktualny śišćaŕski proces śišćaś, wubjeŕśo nastajenje w Dataja – Śišćaś… – LibreOfficeDev Draw/Impress.

   Stopnje šerje wšykne barwy do maksimalnje 256 stopnjow wót carnego do běłego pśetwórjujo. Wšen tekst se w carnem śišći. Slězyna, kótaraž jo w Format – Pśedłoga boka… – Slězyna nastajona, se njeśišći.

   Carny a běły wšykne barwy do dweju gódnotowu carny a běły pśetwórjujo. Wšykne ramiki wokoło objektow se w carnem śišće. Wšen tekst se w carnem śišći. Slězyna, kótaraž jo w Format – Pśedłoga boka – Slězyna nastajona, se njeśišći.

## Jano tekst w carnem a běłem śišćaś

W LibreOfficeDev Writer móžośo w barwje sformatěrowany tekst w carnem a běłem śišćaś. Móžośo to pak za wšykne na sebje slědujuce tekstowe dokumenty cyniś, kótarež se maju śišćaś pak jano za aktualny śišćaŕski proces.

## Wšykne tekstowe dokumenty z carnym a běłym tekstom śišćaś

1. Wubjeŕśo LibreOfficeDev – NastajenjaRědy – Nastajenja… – LibreOfficeDev Writer abo LibreOfficeDev – NastajenjaRědy – Nastajenja… – /PRODUCTNAME Writer/Web.

2. Wubjeŕśo pón Śišćaś.

3. Markěrujśo pód Wopśimjeśe Tekst carny śišćaś a klikniśo na W pórěźe.

   Wšykne tekstowe dokumenty abo dokumenty HTML se z carnym tekstom śišće.

## Aktualny tekstowy dokument z carnym a běłym tekstom śišćaś

1. Wubjeŕśo Dataja – Śišćaś…. Klikniśo pón na rejtarik LibreOfficeDev Writer.

2. Wubjeŕśo Tekst carny śišćaś a klikniśo na Śišćaś.

Pódobne temy

Dialogi Śišćaś

Dialog LibreOfficeDev – NastajenjaRědy - Nastajenja…

Pšosym pódprějśo nas!