Wopśimjeśe

# Wuměnity tekst

Móžośo póla w swójom dokumenśe konfigurěrowaś, kótarež tekst pokazuju, gaž jo wuměnjenje docynjone, kótarež sćo definěrował. Móžośo na pśikład wuměnity tekst definěrowaś, kótaryž se w rěźe wopomnjeńskich listow pokazujo.

W toś tom pśikłaźe se wuměnity tekst w dwěma kšacoma definěrujo. Nejpjerwjej napórajośo wariablu a pón wuměnjenje.

## Wuměnjeńsku wariablu definěrowaś

Prědny źěl pśikłada ma wariablu za wuměnjeńsku instrukciju definěrowaś.

1. Wubjeŕśo Zasajźiś – Pólo – Dalšne póla… a klikniśo pón na rejtarik Wariable.

2. Klikniśo na „Wariablu nastajiś“ w lisćinje Typ.

3. Zapódajśo mě za wariablu w pólu Mě, na pśikład Wopomnjeśe.

4. Klikniśo na „Tekst“ w lisćinje Format.

5. Zapódajśo 1 do póla Gódnota a klikniśo na Zasajźiś.
   Lisćina formatow něnto standardny format pokažo.

## Wuměnjenje a wuměnity tekst definěrowaś

Drugi źěl pśikłada ma wuměnjenje definěrowaś, kótarež se ma docyniś a zastupujucy symbol zasajźiś, aby se wuměnity tekst we wašom dokumenśe pokazał.

1. Stajśo kursor tam, źož cośo wuměnity tekst do swójogo teksta zasajźiś.

2. Wubjeŕśo Zasajźiś – Pólo – Dalšne póla… a klikniśo pón na rejtarik Funkcije.

3. Klikniśo na „Wuměnity tekst“ w lisćinje Typ.

4. Zapódajśo Wopomnjeśe EQ "3" w pólu Wuměnjenje. Hynac gronjone, wuměnity tekst se pokažo, gaž wariabla w pólu, kótaruž sćo definěrował w prědnem źělu toś togo pśikłada, jo 3.

   Pazorki wokoło "3" pódawaju, až wariabla, kótaruž sćo definěrował w prědnem źělu toś togo pśikłada, jo znamjenjowy rjeśazk.

5. Zapódajśo tekst, kótaryž cośo pokazaś, gaž wuměnjenje w pólu Pótom jo docynjone. Njejo skóro žeden limit dłujkosći za tekst, kótaryž zapódawaśo. Móžośo wótstawk do toś togo póla zasajźiś.

6. Klikniśo na Zasajźiś a pón na Zacyniś.

## Wuměnity tekst pokazaś

W toś tom pśikłaźe se wuměnity tekst pokazujo, gaž gódnota wuměnjeńskeje wariable jo 3.

1. Stajśo swój kursor pśed pólo, kótarež sćo definěrował w prědnem źělu toś togo pśikłada a wubjeŕśo Wobźěłaś – Póla….

2. Wuměńśo licbu w pólu Gódnota z 3 a klikniśo pón na Zacyniś.

3. Jolic se pólo awtomatiski njeaktualizěrujo, tłocćo F9.

Pódobne temy

Wužywaŕske daty w pólach abo wuměnjenjach wótpšašowaś

Wuměnity tekst za licbu bokow

Wuměnjenja definěrowaś

Lisćina wuměnjeńskich operatorow

Pšosym pódprějśo nas!