Wopśimjeśe

# Filtry XML napóraś

## Filter XML za LibreOfficeDev napóraś

Gaž filter XML za LibreOfficeDev napórajośo, musyśo stilowu pśedłogu XSLT (stylesheet) naceriś, kótaraž móžo do a z datajowego formata OpenDocument XML pśetwóriś.

Za dalšne informacije wó formaśe OpenDocument XML glejśo https://www.openoffice.org/xml/.

Jolic cośo, móžośo dokumentowu pśedłogu ze swójim filtrom zapśimjeś, aby formatowe pśedłogi LibreOfficeDev na dokument XML nałožył, kótaryž importěrujośo.

## Filter XML napóraś

1. Napórajśo stilowu pśedłogu za transformacije XSLT, kótaruž elementam datajowego formata OpenDocument XML elementy eksternego formata XML pśirědujo a nawopak.

2. Napórajśo dokumentowu pśedłogu, kótaraž elementam w eksternem formaśe XML formatowe pśedłogi LibreOfficeDev pśipokazujo, gaž dataju w toś tom formaśe do LibreOfficeDev importěrujośo.

3. Napórajśo w LibreOfficeDev Writer tekstowy dokument a wubjeŕśo Rědy – Filtrowe nastajenja XML….

4. Klikniśo na Nowy….

5. Klikniśo w dialogu XML-filter na rejtarik Powšykny a definěrujśo kakosći filtra.

- Zapódajśo w pólu Mě filtra mě za XML-filter.

  Toś to mě se w dialogu Filtrowe nastajenja XML pokazujo.

- Wubjeŕśo w pólu Nałoženje nałoženje LibreOfficeDev, za kótarež filter jo myslony.

- Zapódajśo w pólu Mě datajowego typa datajowy typ, až kótaryž filter jo myslony.

  Toś to mě se w lisćinje datajowych typach w dialogach Wócyniś, Eksportěrowaś a Składowaś ako pokazujo.

- Zapódajśo w pólu Datajowa kóńcowka kóńcowku za eksportěrowanu dataju.

  Aby dataju z drugich datajow XML rozeznał, zapódajśo drugu kóńcowku ako *.xml.

6. Definěrujśo na rejtariku Transformacija transformaciske kakosći za filter.

- (Na žycenje) Zapódajśo w pólu DocType identifikator dokumentowego typa za eksterny datajowy format.

  Toś ten identifikator se wužywa, aby pśi importěrowanju datajowy typ namakał.

- Zapódajśo XSLT za eksport sćažku a datajowe mě stiloweje pśedłogi XSLT, kótaraž transformaciju z formata OpenDocument do eksternego formata definěrujo.

- Zapódajśo XSLT za import sćažku a datajowe mě stiloweje pśedłogi XSLT, kótaraž transformaciju z eksternego formata do formata OpenDocument definěrujo.

- (Na žycenje) Zapódajśo w pólu Dokumentowa pśedłoga za import sćažku a mě dokumentoweje pśedłogi, kótaraž formatowe pśedłogi LibreOfficeDev definěrujo, kótarež se w importěrowanej dataji wužywaju.

  Dataje, kótarež su na rejtariku Transformacija pódane, se do lokalnego wužywaŕskego zapisa LibreOfficeDev kopěruju.

7. Klikniśo na W pórěźe.

## XML-filter testowaś

Móžośo w LibreOfficeDev zakładne testy na swójskem XML-filtrje pśewjasć.

Dokument se pśez toś te testy njezměnja.

1. Napórajśo abo wócyńśo tekstowy dokument.

2. Wubjeŕśo Rědy – Filtrowe nastajenja XML….

3. Wubjeŕśo w lisćinje filtrow filter, kótaryž cośo testowaś a klikniśo na XSLT testowaś….

4. Aby eksportowy filter testował, pśewjeźćo jaden ze slědujucych kšacow we wobceŕku Eksport dialoga:

- Klikniśo na Pśepytaś…, wubjeŕśo dokument LibreOfficeDev, kótaryž cośo testowaś a klikniśo na Wócyniś.

- Aby aktualny dokument testował, klikniśo na Aktualny dokument.

5. Aby importowy filter testował, klikniśo na Pśepytaś… we wobceŕku Import dialoga, wubjeŕśo dokument a klikniśo na Wócyniś.

Pódobne temy

Wó filtrach XML

Filtry XML rozdźěliś

Pšosym pódprějśo nas!