Wopśimjeśe

# Nastajenja

Definěrujo formulowe nastajenja, kótarež za wšykne dokumenty płaśe.

Pśistup k toś tomu pśikazoju …

Wócyńśo Math-dokument, wubjeŕśo LibreOfficeDev – NastajenjaRědy – Nastajenja… – LibreOfficeDev Math – Nastajenja.

## Śišćarske nastajenja

### Titel

Pódawa, lěc cośo mě dokumenta śišćaś.

### Formulowy tekst

Pódawa, lěc se ma wopśimjeśe wokna Pśikaze dołojce na wuśišću śišćaś.

### Ramik

Nałožujo śańki ramik na formulowy wobceŕk we wuśišću. Titel a Formulowy tekst se jano zaramikujotej, jolic wótpowědny kontrolny kašćik jo aktiwny.

## Śišćaŕski format

### Originalna wjelikosć

Śišći formulu, bźez togo aby se aktualna pismowa wjelikosć pśiměriła. Jo móžno, až se pśi wjelikich formulach źěl pśikazowego teksta wótrězujo.

### Wjelikosći pśiměriś

Pśiměrjujo formulu na format boka, kótaryž se we wuśišću wužywa. Napšawdna wjelikosć se pśez wužyty papjerowy format póstaja.

### Skalěrowanje

Pómjeńšujo abo pówětšujo wjelikosć wuśišćaneje formule wó pódany pówětšujucy faktor. Zapódajśo póžedany pówětšujucy faktor direktnje do wóźeńskego elementa Skalěrowanje, abo nastajśo gódnotu z pomocu šypowych tastow.

## Dalšne nastajenja

### Wizuelne wobźěłanje zmóžniś

Zmóžnja direktne wobźěłanje formulow we woknje formulowego pokazanja. Toś to nastajenje jo pó standarźe znjemóžnjone.

### ~ a ' na kóńcu smužki ignorěrowaś

Pódawa, až se toś te zastupujuce symbole wótwónoźuju, jolic su na kóńcu smužki. W staršych wersijach LibreOfficeDev jo se pśidawanje takich znamuškow na kóńcu smužki tomu zajźowało, až se pšawa kšoma formule pśi śišćanju wótrězujo.

### Jano wužyte symbole zasajźiś (mjeńša datajowa wjelikosć)

Składujo jano te symbole z kuždeju formulu, kótarež se w tej formuli wužywaju. W staršych wersijach LibreOfficeDev su se wšykne symbole z kuždeju formulu składli.

### Rožkate, kulowate a wuzgibnjone spinki awtomatiski zacyniś

Bitujo zacynjajucu rožkatu spinku, kulowatu spinku abo wuzgibnjonu spinku, gaž se wótpowědne wócynjajuce znamuško w formulowem editorje zapódawa.

### Zapódawańske wokno za skalěrowański faktor

Reducěrujo abo pówušujo wjelikosć formulowego koda pśez wěsty skalěrowański faktor.

Pšosym pódprějśo nas!