Śišćarske nastajenja

Wopśimjeśe

# Śišćaŕske nastajenja

Pódawa śišćaŕske nastajenja.

Pśistup k toś tomu pśikazoju …

Wubjeŕśo LibreOfficeDev – NastajenjaRědy – Nastajenja… –LibreOfficeDev – Śišćaś.

Z reducěrowanymi datami malsnjej śišćaś

## Śišćaŕske daty reducěrowaś

Móžośo młogosć datow reducěrowaś, kótrež se ma na śišćak pósłaś. Gaž śišćaŕske daty reducěrujośo, se śišćaŕska malsnosć pówušujo, dokulaž śišćaŕske dataje su mjeńše. To śišćakam z mjeńšym składom śišćanje wólažcyjo. Pśez to móžo se kwalita wudaśa tšochu zešpatniś.

### Nastajenja za

Pódawa, lěc se śišćaŕske nastajenja na direktne śišćanje abo na śišćanje do dataje nałožuju.

### Transparencu reducěrowaś

Jolic toś to pólo markěrujośo, budu se transparentny objekty ako normalne, njetransparentne objekty śišćaś, we wótwisnosći wót wašogo wuběrka w slědujucyma dwěma opciskima tłocaškoma.

Transparenca njedajo se direktnje na śišćak wudaś. Wobceŕki dokumenta, w kótarychž ma transparenca widobna byś, muse se togodla pśecej ako bitmapy woblicyś a na śišćak pósłać. Wótwisujucy wót wjelikosći bitmapow a śišćaŕskego rozeznaśa móžo wjelika kopica datow nastaś.

#### Awtomatiski

Pódawa, až se transparenca jano śišći, jolic transparentny wobceŕk mjenjej ako běrtyl cełego boka zakšywa.

#### Žedna transparenca

Z toś tym nastajenim se transparenca nigda njeśišći.

### Bitmapy reducěrowaś

Pódawa, až se bitmapy z reducěrowaneju kwalitu śišće. Rozeznaśe dajo se jano reducěrowaś a nic pówušyś.

#### Wusoka/Normalna śišćaŕska kwalita

Wusoka śišćaŕska kwalita rozeznaśeju 300 dpi wótpowědujo. Normalna śišćaŕska kwalita rozeznaśeju 200 dpi wótpowědujo.

#### Rozeznaśe

Pódawa maksimalnu śišćaŕsku kwalitu w dpi. Rozeznaśe dajo se jano znižyś a nic pówušyś.

#### Transparentne objekty zapśimjeś

Joli toś to pólo jo markěrowane, reducěrowanje śišćaŕskeje kwality za bitmapy teke za transparentne wobceŕki objektow płaśi.

### Barwowy pśeběg reducěrowaś

Jolic toś to pólo jo markěrowane, se barwne pśeběgi z reducěrowaneju kwalitu śišće.

#### Linije barwnego pśeběga

Pódawa maksimalnu licbu linijow barwnego pśeběga za śišćanje.

#### Mjazybarwa

Pódawa, až se barwne pśeběgi jano w jadnučkej mjazybarwje śišće.

### Barwy do nuansow šeri pśetwóriś

Pódawa, až se wšykne barwy jano w stopnjach šeri śišće.

## Warnowanja śišćaka

Definěrujo, kótare warnowanja maju se zjawiś, nježli až se śišćanje zachopina.

### Wjelikosć papjery

Markěrujśo toś ten kontrolny kašćik, jolic wěsta wjelikosć papjery jo za śišćanje aktulanego dokumenta trjebna. Jolic wjelikosć papjery, kótaraž se w dokumenśe wužywa, pśez aktualny śišćak k dispoziciji njestaja, se zmólkowa powěźeńka zjawijo.

### Wusměrjenje papjery

Markěrujśo toś ten kontrolny kašćik, jolic wěste wusměrjenje papjery za śišćanje aktualnego dokumenta trjebaśo. Jolic format, kótaryž se pśez aktualny dokument wužywa, se pśez śišćak k dispoziciji njestaja, se powěźeńka zmólki zjawijo.

### Transparenca

Markěrujśo toś ten kontrolny kašćik, jolic pśecej cośo warnowanje dostaś, jolic dokument transparentne objekty wopśimujo. Jolic taki dokument śišćiśo, se dialog zjawijo, w kótaremž móžośo wubraś, lěc transparenca ma se w toś tej śišćaŕskej instrukciji śišćaś.

Pšosym pódprějśo nas!