Wopśimjeśe

# LibreOfficeDev z parametrami startowaś

Pśi startowanju LibreOfficeDev z pśikazoweje smužki, móžośo wšake parametry pśipokazaś, z kótarymiž móžośo wugbaśe wobwliwowaś. Wužywanje parametrow pśikazoweje smužki se jano nazgónjonym wužywarjam pórucujo.

Za normalne wužywanje parametry pśikazoweje smužki njejsu trjebne. Někotare z tych parametrow se dokradnjejše znaśe techniskeje slězyny technologije LibreOfficeDev pominaju.

## LibreOfficeDev z pśikazoweje smužki startowaś

1. Pytajśo w startowem meniju Windows za Ausführen.

2. Zapódajśo slědujucy tekst do tekstowego póla Öffnen a klikniśo na OK. (za nimski źěłowy system; serbski źěłowy system njeeksistěrujo)

3. "{install}\program\soffice.com" {parameter}

   Wuměńśo {imstall} ze sćažku do swójeje instalacije LibreOfficeDev (na pśikład C:\Programme\LibreOfficeDev). Wužywajśo soffice.exe město soffice.com, gaž konsolu njetrjebaśo (na pś. gaž tykacku pśikazoweje smužki za operacije headless njewužywaśo).

1. Wócyńśo shell na platformach Linux, *BSD abo macOS.

2. Zapódajśo tekstowu smužku a tłocćo pón Enter (↵):

   {install}/program/soffice {parameter}

   Wuměńśo {install} ze sćažku do wašeje instalacije LibreOfficeDev (na pśikład /opt/LibreOfficeDev w UNIX)

LibreOfficeDev se pisański pśistup k swójomu zapisoju wužywaŕskego profila pomina.

## Płaśiwe parametry pśikazoweje smužki

### Bźez specialnych argumentow wužywaś

Wužywanje bźez argumentow startowy centrum wócynja.

{file} | Wopytujo dataje w komponentach wócyniś, kótarež su pśigódne za nje.
{file} macro://./[Library.Module.MacroName] | Wócynja dataju a nałožujo pódane makra z dataje.

### Pomoc a informacije dostaś

Parameter | Wóznam
--- | ---
--help / -h / -? | Nalicyjo k dispoziciji stojece parametry pśikazoweje smužki w konsoli.
--helpwriter | Wócynja zatwarjonu pomoc LibreOfficeDev abo pomoc online za Writer.
--helpcalc | Wócynja zatwarjonu pomoc LibreOfficeDev abo pomoc online za Calc.
--helpdraw | Wócynja zatwarjonu pomoc LibreOfficeDev abo pomoc online za Draw.
--helpimpress | Wócynja zatwarjonu pomoc LibreOfficeDev abo pomoc online za Impress.
--helpbase | Wócynja zatwarjonu pomoc LibreOfficeDev abo pomoc online za Base.
--helpbasic | Wócynja zatwarjonu pomoc LibreOfficeDev abo pomoc online za skriptowu rěc Basic.
--helpmath | Wócynja zatwarjonu pomoc LibreOfficeDev abo pomoc online za Math.
--version | Pokazujo wersiju LibreOfficeDev.
--nstemporarydirectory | (jano sandbox macOS) Wrośa sćažku nachylnego zapisa za aktualnego wužywarja. Pśepisujo wšykne druge argumenty.

### Powšykne argumenty

Parameter | Wóznam
--- | ---
--quickstart[=no] | Zmóžnja [Znjemóžnja] słužbu malsnego startowaka. Akceptěrujo jano parameter no, kótaryž słužbu malsnego startowaka znjemóžnja. Bźez parametrow se toś ta słužba zmóžnja.
--nolockcheck | Znjemóžnja kontrolu za zdalone instance pśi instalaciji.
--infilter=InputFilterName [:InputFilterParam[,param]] | Wunuźijo zapódawański filtrowy typ, jolic móžno. Na pśikład: --infilter="Calc Office Open XML" --infilter="Text (encoded):UTF8,LF,Liberation Mono,en-US". --infilter='Markdown:{"TemplateURL":{"type":"string","value":"./template.ott"}}' test.md Glejśo lisćinu dokumentowych filtrow za datajowe pśetwórjenje. Lisćina filtrowych nastajenjow za dataje Lotus, dBase a Diff. Lisćina filtrowych nastajenjow za CSV-dataje. Lisćina filtorwych nastajenjow za PDF-dataje.
--pidfile={file} | PID soffice.bin do {file} składowaś.
--display {display} | Staja wokolinowu wariablu DISPLAY na platformach, kótarež su na UNIX pódobne, na gódnotu {display}. Toś ten parameter se jano pśez startowy skript za LibreOfficeDev na UNIX-ojtych platformach pódpěra.

### Wužywaŕska/Programatiska kontrola tykacki

Parameter | Wóznam
--- | ---
--nologo | Znjemóžnja startowu wobrazowku pśi startowanju programa.
--minimized | Startujo program miniměrowany. Startowa wobrazowka se njepokazujo.
--nodefault | Startujo, bźez togo aby se něco pokazało, mimo startoweje wobrazowki.
--invisible | Startujo w njewidobnem modusu. Daniž startowe logo daniž startowe wokno programa njejstej widobnej. LibreOfficeDev dajo se pśez API wóźiś a dokumenty a dialogi daju se wóźiś a wócyniś. Wužywajucy parameter dajo se LibreOfficeDev jano ze zastojnikom nadawkow (Windows) abo pśikazom kill (UNIX-ojte systemy) skóńcyś. Njedajo se gromaźe z --quickstart wužywaś. Dalšne informacije se w Developer's Guide LibreOfficeDev namakaju.
--headless | Startujo w modusu „headless“, kótaryž zmóžnja, nałoženje bźez tykacki wužywaś. Toś ten specialny modus dajo se wužywaś, gaž se nałoženje pśez eksterne klienty pśez API wóźi.
--norestore | Znjemóžnja nowy start a datajowe wótnowjenje pó systemowem wowalenju.
--safe-mode | Wuwjeźo LibreOfficeDev w modusu za rozwězowanje problemow, kótaryž nachylu waš wužywaŕski profil z nowym wuměnja, aby se konfiguracija ze zmólkami diagnosticěrowała a pórěźiła.
--accept={UNO} | Dajo LibreOfficeDev k wěsći, až se pś napóranju „UNO Acceptor Thead“ „UNO Accept String“ wužywa. UNO-URL jo znamjenjowy rjeśazk ako uno:connection-type,params;protocol-name,params;ObjectName. Dalšne informacije se w Developer's Guide LibreOfficeDev namakaju.
--unaccept={UNO-URL} | Zacynja akceptor, kótaryž jo se napórał z --accept={UNO-URL}. Wužywajśo --unaccept=all, aby wšykne wócynjone akceptory zacynił.
--language={lang} | Wužywa pódanu rěc, jolic rěc za wužywaŕski pówjerch hyšći njejo wubrana. Rěc jo wobznamjenje rěcy w rěcnem wobznamjenju IETF.

### Wuwijaŕske argumenty

Parameter | Wóznam
--- | ---
--terminate_after_init | Po dokóńconem inicializěrowanju skóńcyś (žedne dokumenty zacytane).

Wužywarje Unix a Linux mógu LibreOfficeDev z toś tymi pśidatnym parametrami za zaměry pytanja zmólkow.

Parameter | Wóznam
--- | ---
--record | Rozšyrjone pytanje zmólkow.
--backtrace | Śišći slědkslědowanje cełego štapla.
--strace | strace jo słužbny program za diagnozu, pytanje zmólkow a wužywaŕski rum (user space) za Linux.
--valgrind | Namakajo awtomatiski wjele zmólkow składowego zastojanja a threading a pśedstaja program w detailu.

Nastajenja pytanja zmólkow --record, --backtrace, --strace a --valgrind njedaju se gromaźe wužywaś. Pšosym wužywajśo je jadnotliwje.

### Argumenty za napóranje nowych dokumentow

Argumenty prozny dokument wěstego typa napóraju. Jano jaden z nich dajo se w jadnej pśikazowej smužce wužywaś. Jolic se datajowe mjenja za argumentom pódawaju, wopytujo pón, te dataje we wěstej komponenśe wócyniś.

Parameter | Wóznam
--- | ---
--writer | Startujo z proznym dokumentom Writer.
--calc | Startujo z proznym dokumentom Calc.
--draw | Startujo z proznym dokumentom Draw.
--impress | Startujo z proznym dokumentom Impress.
--math | Startujo z proznym dokumentom Math.
--global | Startujo z proznym globalnym dokumentom Writer.
--web | Startujo z proznym dokumentom HTML.

### Argumenty za wócynjanje dataje

Argumenty definěruju, kak maju z datajowym mjenjami wobchadaś. Nowe wobchadanje se za argumentom zachopina a kóńcy se póla pśiducego argumenta. Standardne wobchadanje jo wócynjanje dokumentow za wobźěłanje a napóranje nowych dokumentow z dokumentowych pśedłogow.

Parameter | Wóznam
--- | ---
-n | Wobchada ze slědujucymi datajami ako z dokumentowymi pśedłogami za napóranje nowych dokumentow.
-o | Wócynja slědujuce dataje za wobźěłanje, njeźiwajucy na to, lěc su dokumentowe pśedłogi abo nic.
--pt {Printername} | Śišći slědujuce dokumenty do śišćaka {Printername} a kóńcy program. Startowa wobrazowka se njezjawijo. Jolic datajowe mě prozne znamjenja wopśimujo, musy se z pazorkami wobdaś. Jolic wěcej raz wužyte, se jano slědne {Printername} za wšykne dokumenty wšych běgow --pt wužywa. Teke argument --printer-name šalter -print-to-file {Printername} móli.
-p | Śišći slědujuce dataje ze standardnym śišćakom, za tym až toś te dataje su se zacynili. Startowa wobrazowka se njezjawijo. Jolic datajowe mě prozne znamjenja wopśimujo, musy se z pazorkami wobdaś.
--view | Wócynja slědujuce dataje w naglědowem modusu (pśeśiwo pisanjeju šćitane).
--show[=N] | Wócynja a startujo ned prezentaciju slědujucych prezentaciskich dokumentow. Dataje se pó pokazowanju zacynja. N w pśikłaźe se na numer folije póśěgujo a startujo, gaž jo pódany, pla toś teje folije.
--convert-to OutputFileExtension [:OutputFilterName [:OutputFilterParams[,param]]] [--outdir output_dir] | Jolic se --convert-to wěcej ako jaden raz wužywa, slědna gódnota OutputFileExtension[:OutputFilterName[:OutputFilterParams]] statkujo. Jolic se --outdir wěcek ako jaden raz wužywa, jano jogo slědna gódnota statkujo. Jolic --outdir felujo, se aktualny źěłowy zapis za wuslědk wužywa. Na pśikład: --convert-to pdf *.doc --convert-to pdf:writer_pdf_Export --outdir /home/user *.doc --convert-to "html:XHTML Writer File:UTF8" *.doc --convert-to "txt:Text (encoded):UTF8" *.doc Glejśo lisćinu dokumentowych filtrow za datajowe pśetwórjenje. Lisćina filtrowych nastajenjow za dataje Lotus, dBase a Diff. Lisćina filtrowych nastajenjow za CSV-dataje. Lisćina filtorwych nastajenjow za PDF-dataje.
--print-to-file [--printer-name printer_name] [--outdir output_dir] | Śišćanje Batch datajow do dataje. Jolic --outdir njejo pódany, se aktualny źěłowy zapis ako output_dir wužywa. Jolic se --printer-name abo --outdir wěcej raz wužywa, jano data slědna gódnota statkujo. Teke {Printername} šaltera --pt --printer-name móli. Na pśikład: --print-to-file *.doc --print-to-file --printer-name nasty_lowres_printer --outdir /home/user *.doc
--cat | Nałožujo filter „txt: Tekst“ na slědujuce tekstowe dokumenty a składujo tekstowe wopśimjeśe do konsole (implicěrujo --headless). Njedajo se z --convert-to wužywaś.
-env:VAR[=VALUE] | Póstajśo wariablu bootstrap. Na pśikład, aby njestandardnu sćažku wužywaŕskego profila nastajił: soffice.com -env:UserInstallation=file:///c:/my-test-profile open LibreOffice.app -env:UserInstallation=file:///tmp/test soffice -env:UserInstallation=file:///tmp/test

### Ignorěrowane šaltry

Parameter | Wóznam
--- | ---
-psn | Ignorěrowany (jano macOS)
-Embedding | Ignorěrowany (na COM+ póśěgowany; jano Windows)
--nofirststartwizard | Njecyni nic, jano za kompatibelnosć naslědk akceptěrowany.
--protector {arg1} {arg2} | Wužywa se jano w testach unit a dejał dwa argumenta měś.

Pšosym pódprějśo nas!