Wopśimjeśe

# Bźezbariernosć

Póstaja nastajenja, kótarež programy LibreOfficeDev za wužywarje z reducěrowanym wiźenim, z wobgranicowaneju šykowanosću abo z drugimi brachami.

Pśistup k toś tomu pśikazoju …

#### Z menijoweje rědki:

Wubjeŕśo LibreOfficeDev – NastajenjaRědy – Nastajenja… – LibreOfficeDev – Bźezbariernosć.

#### Z pówjercha z rejtarikami:

Klikniśo na tłocašk Nastajenja w rejtariku Rědy a wubjeŕśo pón LibreOfficeDev – Bźezbariernosć

#### Z bocnice:

Wócyńśo wokno Bźezbariernosć a klikniśo na Nastajenja.

Bźezbariernosć w LibreOfficeDev

## Animacije

- System: Pokazujo pśeglěd animacije animěrowanych wobrazow pó systemowych nastajenjach.

- Jo/Ně: animacije zmóžniś abo znjemóžniś.

### Animěrowane wobraze dowóliś

Pokazujo pśeglěd animěrowanych grafikow, na pś. wobraze GIF, w LibreOfficeDev.

### Animěrowany tekst dowóliś

Pokazujo pśeglěd animěrowanego teksta, na pśikład błyskotajucy se a kulajucy se w LibreOfficeDev.

### Druge animacije dowóliś

Wóźi, lěc wěste druge animacije (na pśikład „maršěrujuce mrojki“, gaž se cela w Calc kopěrujo) su zmóžnjone.

## Wusoki kontrast

Wusoki kontrast jo nastajenje źěłowego systema, kótarež barwowu šemu systema změnja, aby cytajobnosć pólěpšyło. Móžośo rozsuźiś, kak LibreOfficeDev nastajenja wusokego kontrasta źěłowego systema wužywa.

Celowe ramiki a sni se pśecej w tekstowej barwje pokazuju, gaž modus wusokego kontrasta jo aktiwny. Slězynowa barwa cele se pón ignorěrujo.

- Awtomatiski: Wužywa wusoki kontrast pó systemowych nastajenjach.

- Znjemóžniś/Zmóžniś: Pśepisujo systemowe nastajenja wusokego kontrasta.

### Awtomatisku pismowu barwu za zwobraznjenje na wobrazowce wužywaś

Pokazujo pisma w LibreOfficeDev z pomocu barwowych nastajenjow systema. Toś to nastajenje jano pokazanje na wobrazowce wobwliwujo.

### Systemowe barwy za śišćaŕske pśeglědy wužywaś

Nałožujo nastajenja wusokego kontrasta źěłowego systema na śišćaŕske pśeglědy.

## Dalšne nastajenja

### Kursor tekstowego wuběrka w dokumenśe wužywaś, kótaryž jo pśeśiwo pisanjeju šćitany

Pokazujo kursor w dokumentach, kótarež su pśeśiwo pisanjeju šćitane.

## Kontrolne nastajenja za bźezbariernosć

Zmóžnja pśeglědanja bźezbariernosći za LibreOfficeDev. Toś te pśeglědanja se pśewjeduju, gaž Rědy – Pśeglědanje bźezbariernosći… wuběraśo.

### Wšykne zmóžniś

Zmóžnja wšykne k dispoziciji stojece nastajenja za kontrolu bźezbariernosći.

Pšosym pódprějśo nas!