Wopśimjeśe

# Łamanja boka zasajźiś a wulašowaś

## Manuelne łamanje boka zasajźiś

1. Klikniśo na swój dokument, źož se ma nowy bok zachopiś.

2. Tłocćo cmd ⌘Strg+Enter.

## Manuelne łamanje boka wulašowaś

1. Klikniśo pśed prědnym znamuškom na boku, kótaraž manuelnemu łamanjeju boka slědujo.

2. Tłocćo slědktastu.

## Manuelne łamanje boka wulašowaś, kótarež jo pśed tabelu

1. Klikniśo z pšaweju tastu do tabele a wubjeŕśo Tabela.

2. Klikniśo na rejtarik Tekstowy běg.

3. Znjemóžniśo kontrolny kašćik Łamanje.

## Malsnje mjazy wusokim a šyrokim formatom pśešaltowaś

Standardna dokumentowa pśedłoga, kótaruž LibreOfficeDev Writer k dispoziciji staja, někotare pśedłogi boka bitujo, z kótarychž pśedłoga boka Standard ma wusměrjenje Wusoki format a pśedłoga boka Prěcny format wusměrjenje prěcny format.

Toś tej pśedłoze datej se wužywaś, aby mjazy wusokim a prěcnym formatom pśešaltowałej, gaž manuelne łamanja zasajźujośo a pśigódnu pśedłogu boka ako dołojce wopisane wuběraśo:

1. Stajśo kursor tam, źož se ma łamanje boka zasajźiś.

2. Wubjeŕśo Zasajźiś – Dalšne łamanja – Manuelne łamanje…. Dialog Łamanje zasajźiś se wócynijo.

3. Wubjeŕśo nastajenje Łamanje boka a we wuběrańskej lisćinje Pśedłoga boka pśedłogu boka, kótaraž se ma na bok za łamanim (pśedłoga boka Standard, prěcny format atd.) nałožyś.

4. Jolic nałožone musy se se na wěstym městnje w dokumenśe znowego změniś (na pśikład dokulaž cośo se wót prěcnego do wusokego formata wrośiś), stajśo kursor na toś to městno a wóspjetujśo do togo wopisane kšace.

Cytajśo bok pomocy Wusměrjenje boka změniś, aby wěcej wó rozšyrjonych konfiguracijach zgónił, kótarež daju se nastupajucy wusměrjenje boka definěrowaś.

Pódobne temy

Licby bokow

Manuelne łamanje zasajźiś

Wusměrjenje boka změniś

Pšosym pódprějśo nas!