Wopśimjeśe

# Pivotowe tabele filtrowaś

Móžośo filtry wužywaś, aby njewitane daty z pivotoweje tabele wótwónoźeł.

Klikniśo na tłocašk Filter w tabeli, aby dialog za filtrowańske wuměnjenja wuwołał. Abo móžośo kontekstowy meni pivotoweje tabele wuwołaś a pśikaz Filter wubraś. Dialog Filter se zjawijo. How móžośo pivotowu tabelu filtrowaś.

Móžośo teke na šypku na tłocašku w pivotowej tabeli kliknuś, aby wuskokujuce wokno pokazał. W toś tom wuskokujucem woknje móžośo nastajenja widobnosći pśisłušnego póla wobźěłaś.

- Wuskokujuce wokno lisćinu pólnych elementow pokazujo, kótarež su z tym pólom zwězane. Kontrolny kašćik jo nalěwo pódla mjenja kuždego pólneho elementa. Gaž pólo ma alternatiwne pokazowańske mě, kótarež se wót originalnego mjenja rozeznawa, se to mě w lisćinje pokažo.

- Zmóžniśo abo znjemóžniśo kontrolny kašćik, aby pśisłušny pólny element w pivotowej tabeli pokazał abo schował.

- Zmóžniśo abo znjemóžniśo kontrolny kašćik Wšykne, aby wšykne pólne elementy pokazał abo až njeby žeden pólny element pokazał.

- Wubjeŕśo pólny element we wuskokujucem woknje a klikniśo na tłocašk Jano aktualny zapisk pokazaś, aby janož wubrany pólny element pokazał. Wšykne druge pólne elementy su w pivotowej tabeli schowane.

- Wubjeŕśo pólny element we wuskokujucem woknje a klikniśo na tłocašk Jano aktualny zapisk schowaś, aby jano wubrany pólny element schował. Wšykne druge pólne elementy se w pivotowej tabeli pokazuju.

- Pśikaze wam zmóžnjaju, pólne elementy w póstupujucem abo stupajucem abo wóstupujucem pórěźe abo z pomocu swójskeje sortěrowańskeje lisćiny sortěrowaś.

- Aby swójske sortěrowańske lisćiny wobźěłał, wócyńśo LibreOfficeDev – NastajenjaRědy – Nastajenja – LibreOfficeDev Calc – Sortěrowańske lisćiny.

- Šypka za wócynjanje wuskokujucego wokna jo zwětšego carna. Gaž pólo jaden schowany pólny element abo někotare schowane elementy wopśimujo, jo šypka módra a pokazujo mały kwadrat dołojce napšawo.

- Móžośo teke wuskokujuce wokno wócyniś, gaž celowy kursor pla tłocaška pozicioněrujośo a cmd ⌘Strg+D tłocyśo.

Pódobne temy

Pivotowa tabela

Pivotowe tabele napóraś

Pivotowe tabele wobźěłaś

Pivotowe tabele formatěrowaś

Pivotowe tabele aktualizěrowaś

Pivotowe tabele zrědowaś

Wudawańske wobceŕki pivotoweje tabele wubraś

Pivotowe tabele lašowaś

Pivotowy diagram

Pšosym pódprějśo nas!