Wopśimjeśe

# Z globalnymi dokumentami a póddokumentami źěłaś

Globalny dokument wam zmóžnja, wjelike dokumenty zastojaś, na pśikład knigły z wjele kapitlami. Globalny dokument dajo se ako kontejner za jadnotliwe dataje Writer woglědowaś. Jadnotliwe dataje se póddokumenty gronje.

## Globalny dokument napóraś

1. Pśewjeźćo jaden ze slědujucych kšacow:

- Wubjeŕśo Dataja – Nowy – Globalny dokument.

- Wócyńśo eksistěrujucy dokument a wubjeŕśo Dataja – Pósłaś – Globalny dokument napóraś.

2. Jolic nowy globalny dokument napórajośo, měł prědny zapisk w Nawigatorje zapisk Tekst byś. Zapódajśo rozpokazanje abo tšošku teksta. To zawěsćujo, až, za tym až sćo wobźěłał eksistěrujucu pśedłogu w globalnem dokumenśe, změnjonu pśedłogu wiźiśo, gaž se póddokumenty woglědujośo.

3. Klikniso w Nawigatorje za globalne dokumenty (měł se awtomatiski wócyniś, tłocćo howac F5, aby jen wócynił) a źaržćo symbol Zasajźiś a wuwjeźćo jadnu ze slědujucych móžnosćow:

- Aby eksistěrujucu dataju ako póddokumenty zasajźił, wubjeŕśo Dataja, pytajśo dataju, kótaruž cośo zasajźiś a klikniśo pón na Wócyniś.

- Aby nowy póddokument napórał, wubjeŕśo Nowy dokument, zapódajśo mě za dataju a klikniśo pón na Składowaś.

- Aby zapis napórał, wubjeŕśo Zapis a nastajśo konfiguracija zapisa w dialogu Zapis wopśimjeśa, gronidłowy zapis a zapis literatury….

- Aby tekst mjazy póddokumentami zasajźił, wubjeŕśo Tekst. Zapódajśo pón tekst. Njamóžośo tekst pódla eksistěrujucego tekstowego zapiska w Nawigatorje zasajźiś.

4. Wubjeŕśo Dataja – Składowaś.

## Globalny dokument wobźěłaś

Wužywajśo Nawigator, aby póddokumenty w globalnem dokumenśe pśerědował a wobźěłał.

- Aby póddokument za wobźěłanje wócynił, klikniśo dwójcy na mě póddokumenta w Nawigatorje.

- Aby póddokument z globalnego dokumenta wótwónoźeł, klikniśo z pšaweju tastu na póddokument w lisćinje Nawigatora a wubjeŕśi Lašowaś. Dataja póddokumenta se njewulašujo, jano zapisk w Nawigatorje se wulašujo.

- Aby globalnemu dokumentoju tekst pśidał, klikniśo z pšaweju tastu na zapisk w lisćinje Nawigatora a wubjeŕśo pón Zasajźiś – Tekst. Tekstowy wótrězk se pśed wubranym zapiskom w globalnem dokumenśe zasajźijo, źož móžośo póžedany tekst zapódaś. Njamóžośo tekst do eksistěrujucego tekstowego zapiska w Nawigatorje zasajźiś.

- Aby póddokumenty w globalnem dokumenśe pśerědował, śěgniśo póddokument do nowego městna w lisćinje Nawigatora. Móžośo teke póddokument w lisćinje wubraś, a klikniśo na symbol Dołoj abo Górjej.

- Aby zapis pśidał, na pśikład zapis wopśimjeśa, klikniśo z pšaweju tastu w lisćinje Nawigatora a wubjeŕśo pón Zasajźiś – Zapis.

Aby zapis w globalnem dokumenśe aktualizěrował, wubjeŕśo zapis w Nawigatorje a klikniśo pón na symbol Aktualizěrowaś.

Gaž objekt ako wobłuk abo wobraz do globalnego dokumenta zasajźujośo, njezakokulśo objekt „na boku“. Zakokulśo město togo „k wótstawkoju“ w Format – (objektowy typ) – rejtarik: Typ a nastajśo pón poziciju objekta relatiwnje k „cełemu bokoju“ w lisćinowyma póloma Horicontalny a Wertikalny.

### Kuždy póddokument na nowem boku zachopiś

1. Zawěsććo, až se kuždy póddokument z nadpismom zachopina, kótarež samsku wótstawkowu pśedłogu wužywa, na pśikład „Nadpismo 1“.

2. Wubjeŕśo w globalnem dokumenśe Naglěd – Formatowe pśedłogi a klikniśo na symbol Wótstawkowe pśedłogi.

3. Klikniśo z pšaweju tastu na „Nadpismo 1“ a wubjeŕśo Změniś….

4. Klikniśo na rejtarik Tekstowy běg.

5. Wubjeŕśo we wobceŕku Łamanja Zasajźiś a pón „Bok“ z póla Typ.

6. Jolic cośo kuždy póddokument na njerownem boku zachopiś, wubjeŕśo Z pśedłogu boka a pón w pólu „Pšawy bok“.

7. Klikniśo na W pórěźe.

### Globalny dokument eksportěrowaś

1. Wubjeŕśo Dataja – Eksportěrowaś….

2. Wubjeŕśo w lisćinje Dateityp datajowy format tekstowego dokumenta a klikniśo na Speichern. (nimski Windows Explorer)

Póddokumenty se ako wótrězki eksportěruju. Wužywajśo Format – Wótrězki…, aby šćit wótpórał a wótrězki wótwónoźeł, jolic dokument z lutnym tekstom preferěrujośo.

Pódobne temy

Globalne dokumenty a póddokumenty

Zapise za někotare dokumenty

Nawigator w globalnem modusu

Pšosym pódprějśo nas!