Wopśimjeśe

# Cytańske znamje zasajźiś

Zasajźujo cytańske znamje na poziciji kursora. Móžośo pón Nawigator wužywaś, aby pózdźej malsnje k markěrowanemu městnoju skócył. W dokumenśe HTML se cytańske znamjenja do kokulkow pśetwórjuju, ku kótarymž móžośo wót hyperwótkaza skocyś.

Pśistup k toś tomu pśikazoju …

#### Z menijoweje rědki:

Wubjeŕśo Zasajźiś – Cytańske znamje…

#### Z pówjercha z rejtarikami:

Wubjeŕśo Zasajźiś – Cytańske znamje

#### Ze symbolowych rědkow:

Cytańske znamje zasajźiś

Aby k wěstemu cytańskemu znamjenjeju skócył, tłocćo F5, aby Nawigator wócynił, klikniśo na plusowe znamuško (+) pódla zapiska Cytańske znamjenja a klikniśo pón dwójcy na cytańske znamje.

Móžośo teke z pšaweju tastu na pólo Numer boka nalěwo na statusowej rědce dołojce we woknje dokumenta kliknuś a pón cytańske znamje wubraś, ku kótaremuž cośo skócyś.

## Mě

Zapódajśo mě cytańskego znamjenja, kótarež cośo napóraś. Klikniśo pón na Zasajźiś.

Njamóžośo slědujuce znamuška w mjenju cytańskego znamjenja wužywaś: / \ @ : * ? " ; , . #

## Cytańske znamjenja

Nalicyjo wšykne cytańske znamjenja w aktualnem dokumenśe.

## Pśemjeniś

Aby cytańske znamje pśemjenił, wubjeŕśo cytańske znamje, klikniśo na Pśemjeniś a zapódajśo pón nowe mě do dialogowego póla.

## Lašowaś

Aby vxtańske znamje wulašował, wubjeŕśo cytańske znamje a klikniśo na tłocašk Lašowaś. Wobkšuśeński dialog se njezjawijo.

Jolic cytańske znamjenja su šćitane, njedaju se lašowaś abo pśemjeniś.

## Źiśo k

Aby kursor w dokumenśe k cytańskemu znamjenjeju gibnuł, wubjeŕśo cytańske znamje a klikniśo pón na Źiśo k.

### Zacyniś

Zacynja dialog.

Pšosym pódprějśo nas!