Wopśimjeśe

# Pódpěra platformy Java

LibreOfficeDev platformu Java pódpěra, z kótarejuž móžośo nałoženja a komponenty wuwjasć, kótarež na architekturje Java bazěruju.

Aby LibreOfficeDev platformu Java pódpěrał, musyśo software wokoliny casa funkcioněrowanja Java 2 instalěrowaś. Gaž sćo LibreOfficeDev zainstalěrował, sćo awtomatiski dostał móžnosć, toś te dataje instalěrowaś, jolic hyšći njejsu zainstalěrowane. Móžośo teke toś te dataje instalěrowaś, jolic su něnto trjebne.

Pódpěra platformy Java musy zaktiwěrowana byś, aby se nałoženja Java w LibreOfficeDev wuwjadli.

- Zmóžniśo pódpěru platformy Java pód LibreOfficeDev – NastajenjaRědy – Nastajenja… – LibreOfficeDev – Rozšyrjone.

Nježli až móžośo JDBC-gónjak wužywaś, musyśo jogo klasowu sćažku pśidaś. Wubjeŕśo LibreOfficeDev – NastajenjaRědy – Nastajenja – LibreOfficeDev – Rozšyrjone, a klikniśo pón na tłocašk klasoweje sćažki. Za tym až sćo pśidał sćažkowu informaciju, startujśo LibreOfficeDev znowego.

Waše změny na rejtariku LibreOfficeDev – NastajenjaRědy – Nastajenja – LibreOfficeDev – Rozšyrjone se samo wužywa, gaž Java Virtual Machine (JVM) oe južo startowana. Pó změnach na klasowej sćažce musyśo LibreOfficeDev znowego startowaś. To samske za změny pód LibreOfficeDev – NastajenjaRědy – Nastajenja – Internet – Proksy płaśi. Jano póla „HTTP-proksy“ a jich porty se znowegostartowanje njepominatej – wugódnośujotej se, gaž na W pórěźe klikaśo.

Pšosym pódprějśo nas!