Rozpšawy datoweje banki wužywaś a wobźěłaś

Wopśimjeśe

# Rozpšawy datoweje banki wužywaś a wobděłaś

## Rozpšawu wužywaś

LibreOfficeDev informacije wó załožonych rozpšawach w dataji datoweje banki składujo.

1. Wubjeŕśo Dataja – Wócyniś… a pón dataju datoweje banki.

2. Klikniśo we woknje dataje datoweje banki na symbol Rozpšawy.

3. Klikniśo dwójcy na jadno z rozpšawniskich mjenjow, aby rozpšawu wócynił.

   Toś te zwězanja se awtomatiski pśidawaju, gaž z rozpšawniskim asistentom abo we woknje designera rozpšawow nowu rozpšawu załožujośo.

## Rozpšawu wobźěłaś, kótaraž jo se załožyła we woknje designera rozprawow

- Klikniśo z pšaweju tastu na mě rozpšawy we woknje dataje datoweje banki a wubjeŕśo pón Wobźěłaś.

Wokno designera rozpšawow se ze informacijami rozpšawy wócynijo.

Wužywajśo symbolowe rědki a menijowe pśikaze a śěgnjenje a pušćenje, aby rozpšawu wobźěłał, kaž to jo w rozpokazanju Designer rozpšawow wopisane.

Wuwjeźćo rozpšawu, aby wuchadajucy rozpšawniski dokument wiźeł.

## Rozpšawu wobźěłaś, kótaraž jo se załožyła z rozpšawniskim asistentom

- Na slědnem boku dialog rozpšawniskego asistenta móžośo rozsuźiś, lěc cośo rozpšawnisku pśedłogu wobźěłaś, nježli až rozpšawu wužywaśo.

Móžośo pśedłogi boka za prědny bok a slědujuce boki rozpšawy ako teke wótstawkowe pśedłogi, licbowe formaty, wuśišćane pólne pópisanja a wěcej wobźěłaś.

Jolic dokradne rozměśe datoweje banki njamaśo, na kótaruž se rozpšawa zepěra, njewobźěłujśo instrukciju SQL, mě datoweje banki, schowane formularowe wóźeńske elementy abo pśisłušne informacije wó rozpšawje.

Pódobne temy

Pśeglěd datoweje banki

Pšosym pódprějśo nas!