Wopśimjeśe

# Dokumenty ako e-mail pósłaś

Gaž z LibreOfficeDev źěłaśo, móžośo aktualny dokument ako e-mailowy pśidank pósłaś.

1. Wubjeŕśo Dataja – Pósłaś – Dokument ako e-mail pósłaś….

   LibreOfficeDev waš standardny e-mailowy program wócynja. Jolic cośo aktualny dokument z drugim e-mailowym programom pósłaś, móžośo w Internet – E-mail w dialogowem pólu Nastajenja program wubraś, kótaryž se ma wužywaś.

2. Zapódajśo w swójim e-mailowym programje dostawarja, temu a tekst, kótaryž cośo pśidaś a sćelśo pón mejlku.

Jolic cośo mejlku na dostawarja pósłaś, kótaryž jano software ma, kótaraž njamóžo format OpenDocument cytaś, móžośo aktualny dokument w cesto wužytem proprietarnem formaśe pósłaś.
Za tekstowy dokument wubjeŕśo Dataja – Pósłaś – Microsoft Word ako e-mail…. Za tabelowy dokument wubjeŕśo Dataja – Pósłaś – Microsoft Excel ako e-mail…. A za prezentaciju wubjeŕśo Dataja – Pósłaś – Microsoft PowerPoint ako e-mail….
Jolic cośo dokument ako pśeśiwo pisanjeju šćitanu dataju pósłaś, wubjeŕśo Dataja – Pósłaś – PDF-dataja ako e-mail….
Toś te pśikaze waš aktualny dokument njezměniju. Jano nachylna kopija se napórajoa a sćelo.

Pódobne temy

Dokumenty składowaś

Pšosym pódprějśo nas!