Wopśimjeśe

# Wuměnjone formatěrowanje nałožyś

Z menijowym pśikazom Format – Wuměnjone formatěrowanje – Wuměnjenje… dialog wam zmóžnja, wuměnjenja na celu definěrowaś, kótarež muse docynjone byś, aby wubrane cele wěsty format dostali.

Aby wuměnjone formatěrowanje nałožył, musy nastajenje Awtomatiski wulicyś zmóžnjone byś. Wubjeŕśo Daty – Wulicyś – Awtomatiski wulicyś (wiźiśo kokulku pódla pśikaza, gaž nastajenje Awtomatiski wulicyś jo zmóžnjone).

Z wuměnjonym formatěrowanim móžośo na pśikład wuslědki wuzwignuś, kótarež pśerěznu gódnotu wšych wuslědkow pśekšacuju. Jolic se wuslědki změnjaju, se formatěrowanje wótpowědnje změnja, bźez togo aby druge pśedłogi manuelnje pśipokazał.

## Aby wuměnjenja definěrował:

1. Wubjeŕśo cele, na kótaruž cośo wuměnjone formatěrowanje nałožyś.

2. Wubjeŕśo Format – Wuměnjone formatěrowanje – Wuměnjenje….

3. Zapódajśo wuměnjenja do dialogowego póla. Dialog se w Pomoc LibreOfficeDev nadrobnje wopisujo, a pśikład wiźiśo dołojce:

## Pśikład wuměnjonego formatěrowanja: Wuslědki wětše/mjeńše ako pśerězna gódnota wuzwignuś

### Kšac 1: Licbowe gódnoty generěrowaś

Cośo wěste gódnoty w swójich tabelach wósebje wuzwignuś. W tabeli wobrotow na pśikład móžośo wšykne gódnoty, kótarež su wětše ako pśerězk, zelene a wšykne gódnoty, kótarež su mjeńše ako pśerězk, cerwjene pokazaś. To jo z wuměnjonym formatěrowanim móžne.

1. Wubjeŕśo nejpjerwjej tabelu, w kótarejž někotare rozdźělne gódnoty wustupuju. Za waš test móžośo tabele z pśipadnymi licbami napóraś:

   Zapódajśo formulu =PŚIPADNALICBA() do někakeje cele a dostanjośo pśipadnu licbu mjazy 0 a 1. Jolic cośo cełe licby mjazy 0 a 50, zapódajśo formulu =CEŁALICBA(PŚIPADNALICBA()*50).

2. Kopěrujśo formulu, aby smužku pśipadnych licbow napórał. Klikniśo dołojce napšawo we wubranej celi a śěgniśo napšawo, daniž póžedany celowy wobceŕk njejo wubrany.

3. Śěgniśo, ako górjejce wopisane, rožk napšawo dołoj, aby wěcej smužkow z pśipadnymi licbami napórał.

### Kšac 2: Celowe pśedłogi definěrowaś

The next step is to apply a cell style to all values that represent above-average turnover, and one to those that are below the average. Ensure that the Styles deck is visible before proceeding.

1. Klikniśo do prozneje cele a wubjeŕśo pśikaz Cele formatěrowaś w kontekstowem meniju.

2. Klikniśo w dialogu Cele formatěrowaś na rejtarik Slězyna a pón na tłocašk Barwa, aby slězynowu barwu wubrał. Klikniśo pón na W pórěźe.

3. Klikniśo we wobceŕku Pśedłogi bocnice na symbol Nowa pśedłoga z wuběrka. Zapódajśo mě noweje pśedłogi. Dajśo jej na pśikład mě „Górjejce“.

4. Aby drugu pśedłogu definěrował, klikniśo znowego do prozneje cele a póstupujśo ako górjejce wopisane. Pśipokažćo drugu slězynowu barwu za celu a pón mě (na pśikład „Dołojce“).

### Kšac 3: Pśerězk wulicyś

W našom pśikłaźe wulicujomy pśerězk pśipadnych gódnotow. Wuslědk se w celi wudawa:

1. Stajśo kursor do prozneje cele, na pśikład do J14, a wubjeŕśo Zasajźiś – Funkcija.

2. Wubjeŕśo funkciju PŚERĚZK. Wubjeŕśo z myšku wšykne waše pśipadne licby. Jolic njamóžośo ceły wobceŕk wiźeś, dokulaž funkciski asistent jen zakšywa, móžośo nachylu dialog ze symbolom Pómjeńšyś pómjeńšyś.

3. Zacyńśo funkciski asistent z W pórěźe.

### Kšac 4: Celowe pśedłogi nałožyś

Něnko móžośo wuměnjone formatěrowanje na tabelu nałožyś:

1. Wubjeŕśo wšykne cele z pśipadnymi licbami.

2. Wubjeŕśo pśikaz Format – Wuměnjone formatěrowanje – Wuměnjenje…, aby wótpowědny dialog wócynił.

3. Definěrujśo wuměnjenje tak: Jolic celowa gódnota jo mjeńša ako $J$14, formatěrujśo z celowym stilom „Dołojce“ a jolic celowa gódnota jo wětša abo rowna z $J$14, formatěrujśo z celowym stilom „Górjejce“.

### Kšac 5: Celowu pśedłogu kopěrowaś

Aby wuměnjone formatěrowanje pózdźej na druge cele nałožył:

1. Klikniśo na jadnu z celow, kótarymž wuměnjone formatěrowanje jo pśipokazane.

2. Kopěrujśo celu do mjazywótkłada.

3. Wubjeŕśo cele, kótarež maju samske formatěrowanje dostaś.

4. Wubjeŕśo Wobźěłaś – Wopśimjeśe zasajźiś – Wopśimjeśe zasajźiś…. Dialog Wopśimjeśe zasajźiś se zjawijo.

5. Markěrujśo we wobceŕku Zasajźiś jano kontrolny kašćik Formaty. Wšykne druge nastajenja muse njemarkěrowane byś. Klikniśo na W pórěźe. Město togo móžośo teke na tłocašk Jano formaty kliknuś.

Pódobne temy

Formaty pśez formulu pśipokazaś

Negatiwne licby wuzwignuś

Format – Wuměnjone formatěrowanje – Wuměnjenje…

Pšosym pódprějśo nas!