Wopśimjeśe

# Zmólkowe kody w LibreOfficeDev Calc

Slědujuca tabela jo pśeglěd zmólkowych powěźeńkow za LibreOfficeDev Calc. Jolic zmólka w celi nastawa, kótaraž kursor wopśimujo, se zmólkowa powěźeńka w statusowej rědce pokazujo.

Zmólkowy kod | Powěźeńka | Rozjasnjenje
--- | --- | ---
### | žeden | Cela njejo šyroka dosć, aby wopśimjeśe pokazała.
#FMT | žeden | Toś ta gódnota jo zwenka granicow, kótarež su płaśiwe za toś ten format
#ND | Gódnota njejo k dispoziciji | Wuslědk njejo za formulowy wuraz k dispoziciji.
501 | Njepłaśiwe znamuško | Znamuško njejo płaśiwe w formuli.
502 | Njepłaśiwy argument | Funkciski argument njejo płaśiwy. Wužywajśo na pśikład pšosym IMKÓRJEŃ() za negatiwnu licbu město funkcije KÓRJEŃ().
503 #NUM! | Njepłaśiwa numeriska gódnota | Woblicenje k woběžkoju definěrowanego gódnotnego wobceŕka wjeźo.
504 | Zmólka w lisćinje parametrow | Funkciski parameter njejo płaśiwy, na pśikład tekst město licby.
507, 508 | Zmólka pśez spinki | Spinka felujo, na pśikład zacyinjajuca spinka eksistěrujo, ale wócynjajuca spinka nic
509 | Operator felujo | Operator felujo, na pśikład "=2(3+4) * ", źož operator mjazy "2" a "(" felujo.
510 | Wariabla felujo | Wariabla felujo, na pśikład "=1+*2", gaž dwa operatora stej jaden pódla drugego.
511 | Wariabla felujo | Funkcija se wěcej wariablow ako pódane pomina, na pśikład A() a ABO().
512 | Formula jo pśedłujka | Compiler: Cełkowna licba nutśikownych znamuškow (t. gr. operatory, wariable, spinki) w formuli 8192 pśekšaca.
513 | Znamuškowy rjeśazk jo pśedłujki | Compiler: Identifikator w formuli wjelikosć 1024 znamuškow pśekšacajo (kodowe dypki UTF-16). Interpreter: wuslědk operacije znamuškowego rjeśazka by pśekšocył wjelikosć 256 milionow znamuškow (kodowe dypki UTF-16, pótakem 512 MiB).
514 | Nutśkowny woběžk | Nutśikowny wobliceński štaplowy pśeběg jo nastał.
515 | Nutśikowna syntaksowa zmólka | Njeznata zmólka.
516 | Nutśikowna syntaksowa zmólka | Matriks se w liceńskem štaplu wótcakujo, kótaraž pak njejo k dispoziciji.
517 | Nutśikowna syntaksowa zmólka | Njeznaty kod, na pśikład se dokument z nowšeju funkciju w staršej wersiji zacytajo, kótaraž funkciju njewopśimujo.
518 | Nutśikowna syntaksowa zmólka | Wariabla njejo k dispoziciji
519 #GÓDNOTA! | Žedna gódnota (město Err:519 cela #GÓDNOTA! pokazujo) | Formula gódnotu pśinjaso, kótaraž definiciji njewótpowědujo; abo cela, kótaraž se w formuli referencěrujo, tekst město licby wopśimujo.
520 | Nutśikowna syntaktiska zmólka | Compiler njeznaty compilerowy kod napórajo.
521 #NULL! | Žeden kod abo pśerěz. | Žeden kod abo žeden wuslědk.
522 | Cirkularny póśěg | Formula se direktnje abo indirektnje na sebje pósěgujo a nastajenje Iteracije njejo pód LibreOfficeDev – NastajenjaRědy – Nastajenja – LibreOfficeDev Calc – Wulicyś stajone.
523 | Woblicenje njekonwergěrujo | Funkciji celowa gódnota felujo abo iteratiwne póśěgi minimalnu změnu z maksimalnymi kšacami njedojśpiwa, kótarež su nastajone.
524 #REF! | Žeden płaśiwy póśěg (město Err:524 cela #REF! pokazujo) | Compiler: Wopisańske mě słupa abo smužki njedajo se rozwězaś. Interpreter: W formuli słup, smužka abo tabela felujo, kótaraž referencěrowanu celu wopśimujo.
525 #MĚ? | Njepłaśiwe mě | Identifikator njedajo se wugódnośiś, na pśikład njejo žeden póśěg, žedno płaśiwe funkciske mě, žedno pópisanje słupa abo smužki, žedno makro, abo jo wopacne decimalne źěleńske znamuško abo tykac njejo se namakał.
527 | Nutśkowny woběžk | Interpreter: Póśěgi, na pśikład, gaž se cela na celu referencěrujo, su pśewjelgin zakapslowane.
530 | Žeden tykac | Interpreter: Tykac njejo se namakał.
531 | Žedno makro | Interpreter: Makro njejo se namakało.
532 #DIW/0! | Diwizija pśez nulu | Diwiděrowański operator / jolic mjenowak je 0 Někotare dalšne funkcije toś tu zmólku wrośaju, na pśikład: WARIANCE z mjenjej ako 1 argumentom STWÓTCHN z mjenjej ako 1 argumentom WARIANCA z mjenjej ako 2 argumentoma STWÓTCH z mjenjej ako 2 argumentoma STANDARDIZACIJA ze stwótch=0 NORMROZDŹ z stwótch=0
533 | Skašćikowane pólne wariable se njepódpěraju. | Na pśikład ={1;{2}}
538 | Zmólka: Pólna wariabla abo matriksowa wjelikosć | Maksimalny limit za sortěrowanje jo pśekšocony (maksimum jo dwójcy tak wusoki ako licba smužkow, t. gr. za 1048576 smužkow 2097152 zapiskow). Ta samska zmólka 538 se teke wužywa, gaž temporarna matriks njedajo se swójogo wjelikostnego pominanja dla pśirědowaś.
539 | Njepódprěte wopśimjeśe nutśikowneje pólneje wariable | Na pśikład ={1+2}
540 | Eksterne wopśimjeśe znjemóžnjone | Funkcija, kótaraž se (znowego)zacytanje eksternych žrědłow pomina, namakajo a wužywaŕ hyšći njejo wobkšuśił znowegozacytanje eksternych žrědłow

Pšosym pódprějśo nas!