Wopśimjeśe

# Rozšyrjone filtry nałožyś

1. Kopěrujśo słupowe głowy tabelowych wobceŕkow, kótarež se maju filtrowaś, do proznego wobceŕka tabele a zapódajśo pón kriterije za filter do smužki pód głowami. Horicontalnje zrědowane daty w smužce se pśecej z logiskim A zwězuju, a wertikalnje zrědowane daty w słupje se pśecej z logiskim ABO zwězuju.

2. Gaž sćo napórał filtrowu matriks, wubjeŕśo tabelowe wobceŕki, kótarež se maju filtrowaś. Wubjeŕśo Daty – Dalšne filtry – Rozšyrjony filter…, aby dialog Rozšyrjony filter wócynił.

3. Klikniśo pón na W pórěźe a wiźiśo, až jano smužki ze spócetneje tabele, kótarychž wopśimjeśe kriterijam wótpowědujo, su widobne. Wšykne druge smužki su nachylu schowane a daju se zasej z pśikazom Format – Smužki – Pokazaś pokazaś.

## Pśikład

Zacytajśo tabelowy dokument z wjelikeju licbu datowych sajźbow. Wužywamy wumyslony dokument z wobrotami, ale móžośo teke kuždy drugi dokument wužywaś. Dokument ma slědujuce wugótowanje:

| A | B | C | D | E
1 | Mjasec | Standard | Pśekupniski | Luksus | Suita
2 | Januar | 125600 | 200500 | 240000 | 170000
3 | Februar | 160000 | 180300 | 362000 | 220000
4 | Měrc | 170000 |  |  | a tak dalej …

Kopěrujśo smužku 1 ze smužkowymi głowami (pólne mjenja ) na pśikład do smužki 20. Zapódajśo z ABO zwězane filtrowańske wuměnjenja do smužkow 21, 22 a tak dalej.

| A | B | C | D | E
20 | Mjasec | Standard | Pśekupniski | Luksus | Suita
21 | Januar |  |  |  |
22 |  | >160000 |  |  |

Pódajśo, až se jano smužki pokazuju, kótarež pak gódnotu Januar w celach Mjasec PAK gódnotu, kótaraž jo wětša ako 160000 w celach Standard maju.

Wubjeŕśo Daty – Dalšne filtry – Rozšyrjony filter… a pón wobceŕk A20:E22. Pó kliknjenju na W pórěźe se jano filtrowane smužki pokazuju. Druge smužki se schowaju.

Pódobne temy

Filtry nałožyś

Awtomatiski filter nałožyś

Jano widobne cele kopěrowaś

Pšosym pódprějśo nas!