Wopśimjeśe

# Pópisanje

Pśidawa numerěrowane pópisanje za wubrany wobraz, tabelu, diagram, ramik abo formu. Móžośo teke z pšaweju tastu na zapisk kliknuś, kótaremuž cośo pópisanje pśidaś, aby pśistup k toś tomu pśikazoju měł.

Pśistup k toś tomu pśikazoju …

#### Z menijoweje rědki:

Wubjeŕśo Zasajźiś – Pópisanje….

#### Z kontekstowego menija:

Wubjeŕśo Pópisanje zasajźiś

#### Z pówjercha z rejtarikami:

Wubjeŕśo Wobraz – Pópisanje.

#### Ze symbolowych rědkow:

Pópisanje zasajźiś

## Pópisanje

Zapódajśo tekst, kótaryž se ma za kategoriju a numerom pópisanja zjawiś.

## Kakosći

Póstajśo nastajenja pópisanja za aktualny wuběrk.

### Kategorija

Wubjeŕśo kategoriju pópisanja abo zapódajśo mě, aby nowu kategoriju napórał. Tekst kategorije se pśed abo za numerom pópisanja zjawijo, wótwisujucy wót nastajenja Pórjad pópisanjow w Nastajenja…. Pópisanja z pśeddefiněrowaneju kategoriju pópisanja se z wótstawkoweju pśedłogu formatěruju, kótaraž jo samske mě ako kategorija. Na pśikład se pópisanja, kótarež maju kategoriju „Zwobraznjenje“, z wótstawkoweju pśedłogu „Zwobraznjenje“ formatěruju.

### Numerěrowanje

Wubjeŕśo typ numerěrowanja, kótaryž cośo w pópisanju wužywaś. Wuběrk se teke na pjerwjejšne pópisanja w kategoriji nałožujo.

### Za numerom

Zapódajśo na žycenje tekstowe znamuška, kótarež se maju mjazy numerěrowanim a kategoriju zjawiś. Jano aktiwne, gaž jo Numerěrowanje ako prědne za Pórěd pópisanjow w Nastajenja… wubrane.

### Pśed pópisanim

Zapódajśo na žycenje tekstowe znamuška, kótarež se maju za kategoriju a numerom pópisanja a pśed tekstom pópisanja zjawiś. Toś te znamuška se njezasajźuju, jolic tekst pópisanja njejo pódany.

### Pozicija

Pśidawa pópisanje nad abo pód wubranym zapiskom. Toś to nastajenje jo jano za někotare objekty k dispoziciji.

## Nastajenja…

Wócynja dialog Nastajenja, źož móžośo naglěd pópisanja pśiměriś. Móžośo numeroju pópisanja nadpismowy numer pśidaś, kategoriji a numeroju pópisanja znamjenjowu pśedłogu a pórěd kategorije a numera pópisanjow wubraś.

## Awtomatiske pópisanje

Wócynja dialog Awtomatiske pópisanje. To jo samski dialog, kótaryž pśez Rědy – Nastajenja… – LibreOfficeDev Writer – Awtomatiske pópisanje. Změny na toś tom dialogu zasajźone pópisanje za aktualny wuběrk njewobwliwuju.

Pódobne temy

Pópisanja wužywaś

Pópisanjam nadpismowe numery pśidaś

Pšosym pódprějśo nas!