Wopśimjeśe

# Access2Base

## Co Access2Base jo?

Access2Base jo biblioteka makrow LibreOfficeDev za (wobchodne abo priwatne) wuwijarje nałoženjow a póstupnjone wužywarje. Jo jadna z bibliotekow, kótarež su w „Nałožeńske makra a dialogi“ skłaźone.

Funkcionalnosć, kótaruž implementěrowane makra bituju, su direktnje wót Microsoft Access inspirěrowane. Makra su pśedewšym z nałoženja LibreOfficeDev Base wuwołujobne, ale teke z někakego dokumenta LibreOfficeDev (Writer, Calc …), źož jo zmysłapolnje, pśistup k datam dostaś, kótarež su w datowej bance skłaźone.

API, kótaryž Access2Base k dispoziciji staja, ma kompaktnjejšy, intuitiwnjejšy a lažčej k nawuknjenju byś ako UNO API (API = Application Programming Interface; dolnoserbski: zwězowańske městno programěrowanja nałoženjow).

Biblioteka jo online dokumentěrowana na https://access2base.libreoffice.org/.

## Implementěrowane makra wopśimuju:

1. zjadnorjony a rozšyrjabny API za wobchaźenje z formularami, dialogami a wóźeńskimi elementami, pódobne na objektowy model Microsoft Access.

2. API za pśistup k datowej bance na objekty tabela, wotpšašowanje, datowa sajźba a pólo,

3. rěd akcijow ze syntaksu, kótaraž jo identiska z wótpowědnymi makrami/akcijami Microsoft Access,

4. funkcije datoweje banki DLookup, DSum …,

5. pódpěru krotkego pisanja ako Forms!myForm!myControl

a mimo togo

6. konsequentny wóźeński program za zmólki a wuwześa,

7. móžnosći, tšojenja za formulary, dialogi a wóźeńske elementy programěrowaś a

8. pódpěru za zasajźone formulary ako teke samostatne formulary (Writer).

## Pśirownanje Access2Base z Microsoft Access VBA

       REM Open a form ...
                 OpenForm("myForm")
       REM Move a form to new left-top coordinates ...
                 Dim ofForm As Object  ' In VBA =>  Dim ofForm As Form
                 Set ofForm = Forms("myForm")
                 ofForm.Move(100, 200)
       REM Get the value of a control ...
                 Dim ocControl As Object
                 ocControl = ofForm.Controls("myControl")
                 MsgBox ocControl.Value
       REM Hide a control ...
                 ocControl.Visible = False
       REM ... or alternatively ...
                 setValue("Forms!myForm!myControl.Visible", False)  '  Shortcut notation
                 ' In VBA =>  Forms!myForm!myControl.Visible = False

Pšosym pódprějśo nas!