Wopśimjeśe

# Wersije zjadnośiś

Pśeźěłowańska funkcija jo w LibreOfficeDev za tekstowe dokumenty a tabelowe dokumenty k dispoziciji.

Gaž jo se dokument wót wěcej ako jadneje wósoby wobźěłał, jo móžno, wobźěłane kopije z originalom zjadnośiś. Jadnučke pominanje jo, až se dokumenty jano w nagratych změnach rozeznawaju – wšen drugi originalny tekst musy identiski byś.

1. Wócyńśo originalny dokument, w kótaremž cośo wšykne kopije zjadnośiś.

2. Wubjeŕśo Dataja – Dokument zjadnośiś…. Dialog za wuběranje datajow se zjawijo.

3. Wubjeŕśo kopiju dokumenta z dialoga. Jolic njejsu se naslědne změny pśewjadli na originalnem dokumenśe, se kopija z originalom zjadnośijo.

   Jolic změny su se pśewjadli na originalnem dokumenśe, se dialog zmólki zjawijo, kótaryž was informěrujo, až zjadnośenje njejo było wuspěšne.

4. Pó zjadnośenju dokumentow, wiźiśo nagrate změny z kopije w originalnem dokumenśe.

Pódobne temy

Změny nagraś a pokazaś

Pó změnach nawigěrowaś

Změny nagraś

Změny akceptěrowaś abo wótpokazaś

Wersije dokumenta pśirownaś

Wersijowe zastojanje

Pšosym pódprějśo nas!