Wopśimjeśe

# Tekstowe dataje eksportěrowaś

Dialog Tekstowe dataje eksportěrowaś wam zmóžnja, eksportowe nastajenja za tekstowe dataje póstajiś. Dialog se pokazujo, jolic daty tabelowego dokumenta ako datajowy typ „Tekst CSV“ składujośo, a jolic kontrolny kašćik Filtrowe nastajenja wobźěłaś jo w dialogu Składowaś ako markěrowany.

## Pólne nastajenja

Definěrujo pólne źěleńske znamuško, tekstowe źěleńske znamuško a znamjenjowu sajźbu, kótarež se za tekstowy eksport wužywaju.

### Znamjenjowa sajźba

Pódawa znamjenjowu sajźbu za tekstowy eksport.

### Pólne źěleńske znamuško

Wubjeŕśo abo zapódajśo pólne źěleńske znamuško, kótarež datowe póla wótźělujo.

### Tekstowe źěleńske znamuško

Wubjeŕśo abo zapódajśo tekstowe źěleńske znamuško, kótarež kužde datowe pólo wobdawa.

### Celowy tekst mjazy pazorkami wudaś

Eksportěrujo wšykne tekstowe cele ze zachopinajucymi a kóńcecymi pazorkami, ako w pólu Tekstowe źěleńske znamuško pódane. Jolic to njejo zmóžnjone, se jano tekstowe cele do pazorkow stajaju, kótarež znamuško Pólne źěleńske znamuško wopśimuju.

### Celowe wopśimjeśe ako pokazany składowaś

Pó standarźe se daty ako pokazane składuju, inkluziwnje nałožone licbowe formaty. Jolic kontrolny kašćik njejo markěrowany, se wopśimjeśe gropnych datow składujo - ako w staršych wersijach softwary.

Wótwisujucy wót licbowego formata mógło składowanje celowego wopśimjeśa ako pokazanego gódnoty pisaś, kótarež njedaju se wěcej za import ako numeriske gódnoty interpretěrowaś.

### Kšuta słupowa šyrokosć

Eksportěrujo wšykne datowe póla z kšuteju šyrokosću.

- Šyrokosć datowego póla w eksportěrowanej tekstowej dataji se na aktualnu šyrokosć wótpowědnego słupa staja.

- Gódnoty se w formaśe eksportěrujo, kótaryž se tuchylu w celi pokazujo.

- Jolic gódnota jo dlejša ako kšuta słupowa šyrokosć, eksportěrujo se ako znamjenjowy rjeśazk ###.

- Jolic znamjenjowy rjeśazk jo dlejšy ako kšuta słupowa šyrokosć, wótrěznjo se na kóńcu.

- Wusměrjenja nalěwo, centrěrowany a napšawo se pśez zasajźone prozne znamjenja simulěruju.

Pódobne temy

Tekstowe CSV-dataje wócyniś a składowaś

Pšosym pódprějśo nas!