Wopśimjeśe

# Wokna pokazaś, pśidokowaś a schowaś

Někotare wokna w LibreOfficeDev su pśidokujobne, na pśikład wobceŕk Nawigatora. Móžośo toś te wokna pśesunuś, jich wjelikosć změniś abo je na kšomje pśidokowaś.

## Wokna pśidokowaś a wótdokowaś

Aby wokno pśidokował, pśewjeźćo jaden z dweju kšacowu:

- Śěgniśo wokno z jogo titeloweju rědku do boka, abo

- Klikniśo dwójcy w proznem wobceŕku wokna, mjaztym až tastu cmd ⌘Strg stłoconu źaržyśo.Klikniśo we wobceŕku Pśedłogi dwójcy na šery źěl wokna pódla symbolow, mjaztym až tastu cmd ⌘Strg stłoconu źaržyśo. Abo tłocyśo cmd ⌘Strg+Umsch (⇧)+F10.

Toś te metody daju se teke wužywaś, aby tuchylu pśidokowane wokno wótdokowali.

## Pśidokowane wokna pokazaś a schowaś

Klikniśo na tłocašk na kšomje pśidokowanego wokna, aby pśidokowane wokno pokazał abo schował. Funkcija Awtomatiske schowanje wam zmóžnja, schowane wokno nachylu pokazaś, gaž na jogo kšomu klikaśo. Gaž do dokumenta klikaśo, se pśidokowane wokno znowego schowajo.

Pódobne temy

Pśidokowanje symbolowych rědkow a woknow pśez śěgnjenje a pušćenje wót nastajenjow woknowego zastojnika wašogo systema wótwisujo. Musyśo swójomu systemoju zmóžniś, dopołne wopśimjeśe wokna pokazaś, gaž wokno pśesuwaśo, město aby jano wenkowny wobłuk pokazał.

Symbolowe rědki wužywaś

Pšosym pódprějśo nas!