Awtomatiski format za tabele wužywaś

Wopśimjeśe

# Awtomatiske formatěrowanje na wubrany celowy wobceŕk nałožyś

Wužywajśo funkciju awtomatiskego formata, aby format malsnje na wubrany celowy wobceŕk nałožył.

## Awtomatiski format na wubrany celowy wobceŕk nałožyś

1. Wubjeŕśo celowy wobceŕk, na kótaryž se ma pśedłoga awtomatiskego formata nałožyś. Wobceŕk musy nanejmjenjej 3 słupy a 3 smužki wjeliki byś.

2. Pśejźćo k Format – Pśedłogi awtomatiskego formata…, aby dialog Awtomatiski format wócynił.

3. Wubjeŕśo w lisćinje Format pśedłogu awtomatiskego formata, kótaraž se ma wužywaś.

4. Wubjeŕśo we wótrězku Formatěrowanje, kótare kakosći z pśedłogi awtomatiskego formata maju se na wubrany celowy wobceŕk nałožyś.

5. Klikniśo na W pórěźe, aby pśedłogu awtomatiskego formata nałožył a zacyńśo dialog.

Jolic se barwa celowego wopśimjeśa njezměnja, zawěsććo, až Naglěd – Gódnoty wuzwignuś jo znjemožnjony.

## Nowu pśedłogu awtomatiskego formata definěrowaś

1. Formatěrujśo w tabeli Calc celowy wobceŕk z nanejmjenjej 4 słupami a 4 smužkami, kótaryž se ma ako model za napóranje noweje pśedłogi awtomatiskego formata słužyś.

2. Wubjeŕśo celowy wobceŕk, kótaryž jo se formatěrował w pjerwjejšnem kšacu a pśejźćo k Format – Pśedłogi awtomatiskego formata….

3. Klikniśo na Pśidaś.

4. Zapódajśo mě za pśedłogu awtomatiskego formata do póla Mě dialoga Awtomatiski format pśidaś.

5. Klikniśo na W pórěźe a zacyńśo dialog.

Nowe pśedłogi awtomatiskego formata, kótarež su se napórali z górjejce naspomnjetymi kšacami, daju se na kuždu dataju LibreOfficeDev Calc nałožyś. Togodla njejsu na dataju wobgranicowane, źož jo se pśedłoga napórała.

Pódobne temy

Format – Pśedłogi awtomatiskego formata…

Pšosym pódprějśo nas!