Wopśimjeśe

# Spóznawanje licbow w tabelach zmóžniś abo znjemóžniś

LibreOfficeDev móžo licby abo datumy awtomatiski spóznaś, kótarež do tabeloweje cele zapódawaśo a je z teksta do pśigódnego licbowego formata pśetwóriś. Wužywajśo Tabela – Licbowy format…, aby pokazanje zapódaneje gódnoty změnił.

Gaz se zapódaśe ako licba njespóznawa, se licbowa kategorija do Tekst změnijo a zapódaśe se njezměnijo.

Jolic Licbowe spóznawanje njejo w nastajenjach markěrowane, se licby w tekstowem formaśe składuju a awtomatiski nalěwo wusměrjuju.

Aby toś tu funkciju zmóžnił abo znjemóžnił, pśewjeźćo jaden ze slědujucych kšacow:

- Wubjeŕśo Tabela – Spóznaśe licbow.

  Gaž toś ta funkcija jo zmóžnjona, se kokulka pśed pśikazom Spóznaśe licbow pokazujo.

- Wubjeŕśo LibreOfficeDev – NastajenjaRědy – Nastajenja…LibreOfficeDev Writer – Tabela a wubjeŕśo abo znjemóžniśo kontrolny kašćik Spóznaśe licbow.

Toś ta funkcija globalnje za wšykne tabele we wšych dokumentach płaśi. Gaž jo zmóžnjona, zapódawanje datuma abo licby k awtomatiskemu formatěrowanjeju wjeźo. Gaž se toś ta funkcija zmóžnja abo znjemóžnja, se eksistěrujuce datowe formatěrowanje njezměnijo.

Pódobne temy

LibreOfficeDev – NastajenjaRědy – Nastajenja… – LibreOfficeDev Writer – Tabela

Pšosym pódprějśo nas!