Titelowe boki we wašom dokumenśe wužywaś

Wopśimjeśe

# Titelowy bok

Wócynja dialog, źož móžośo titelowy bok naceriś.

Pśistup k toś tomu pśikazoju …

#### Z menijoweje rědki:

Wubjeŕśo Format – Titelowy bok….

#### Z pówjercha z rejtarikami:

Wubjeŕśo Zasajźiś – Titelowy bok.

Wubjeŕśo Wugótowanje – Titelowy bok.

#### Ze symbolowych rědkow:

Titelowy bok

## Titelowe boki napóraś

### Eksistěrujuce boki do titelowych bokow pśetwóriś

Změńśo aktualnu pśedłogu boka do Prědny bok a slědujuce boki maju pśedłogu boka Standard. Pśedłoze Prědny bok a Pśedłoga boka Standard stej awtomatiskej pśedłoze boka LibreOfficeDev.

### Nowe titelowe boki zasajźiś

Zasajźijo łamanje boka a aktualnu pśedłogu boka do Prědny bok změnijo. Slědujuce boki maju pśedłogu boka Standard.

### Licba titelowych bokow

Nastajśo licbu titelowych bokow, kótarež se maju zasajźiś.

### Titelowe boki zasajźiś pla

#### Zachopjeńk dokumenta

Titelowe boki se pśed prědnym bokom dokumenta zasajźuju.

#### Bok

Titelowe boki se pla boka zasajźuju, kótaryž jo pśez swóje numerěrowanje pódany.

## Numerěrowanje bokow

### Numerěrowanje za titelowymi bokami znowego zachopiś

Gaž toś to nastajenje jo wubrane, zastajśo aktualne licenje numerěrowanja bokow a zachopśo numerěrowanje za ako slědny zasajźonym titelowym bokom.

### Numer boka

Nastajśo licbu boka za bokom, kótaryž slědnemu titelowemu bokoju slědujo.

### Numer boka za prědny titelowy bok

Gaž toś to nastajenje jo wubrane, nastajśo licbu boka za prědny titelowy bok, kótaryž jo se zasajźił.

### Numer boka

Nastajajśo licbu boka za prědny titelowy bok.

## Kakosći boka wobźěłaś

### Formatowa pśedłoga

Wubjeŕśo pśedłogu boka z pśedłogow boka, kótarež su w dokumenśe k dispoziciji.

### Wobźěłaś

Klikniśo, aby pśedłogu boka wobźěłał.

Pódobne temy

Titelowy bok wužywaś

Bok formatěrowaś,

Łamanje boka

Pśedłogu boka na zakłaźe aktualnego boka napóraś

Pšosym pódprějśo nas!