Markdown

Wopśimjeśe

# Z datajami Markdown (.md) źěłaś

LibreOfficeDev Writer móžo dataje w datajowem formaśe Markdown (.md) wócyniś a składowaś a wopśimjeśe Markdown do tekstowego dokumenta zasajźiś.

Markdown jo jadnora wóznamjeńska rěc, kótaraž wam zmóžnja, tekst z pomocu jadnoreje syntakse formatěrowaś. Wužywa se cesto za pisanje dokumentacijow, datajow README, forumowych pśinoskow a samo někotarych mejlkow.

## Dataju Markdown wócyniś

1. Wubjeŕśo Dataja – Wócyniś….

2. Pytajśo za dataju Markdown, kótaruž cośo wócyniś.

   Jolic dataja ma kóńcowku *.md, wubjeŕśo dataju.

   Jolic dataja Markdown ma drugu kóńcowku, wubjeŕśo dataju a pón „Dokument Markdown (.md, .markdown)“ w pólu Datajowy typ

3. Klikniśo na Wócyniś.

## Dataju w formaśe Markdown składowaś

1. Wócyńśo tekstowy dokument, kótaryž cośo ako dataja Markdown składowaś.

2. Wubjeŕśo Dataja – Składowaś ako….

3. Zapódajśo w pólu Datajowe mě mě za dataju.

4. Wubjeŕśo „Dokument Markdown (.md)“ w pólu Datajowy typ.

5. Klikniśo na Składowaś.

## Wopśimjeśe Markdown do tekstowego dokumenta LibreOfficeDev zasajźiś.

Móžośo wopśimjeśe Markdown direktnje do dokumenta LibreOfficeDev Writer zasajźiś. Writer wótpowědne pśedłogi inteligentnje nałožujo; pśipokazujo awtomatiski wótstawkowe, lisćinowe a znamjenjowe formatěrowanje z pomocu awtomatiskich (standardnych) pśedłogow.

Móžośo pśedłogi ze swójskeje dokumentoweje pśedłogi importěrowaś, aby awtomatiske pśedłogi pśiměrił.

## Dataju Markdown z pomocu pśikazoweje smužki wócyniś

Móžośo dataju Markdown z pśikazoweje linki wócynić a dokumentowu pśedłogu awtomatiski nałožyś, aby tekstowy dokument ze swójskim formatěrowanim generěrował. Zapódajśo slědujucy pśikaz do pśikazoweje smužki swójogo źěłowego systema, aby dataju dokumentoweje pśedłogi template.ott na dataju test.md nałožył:

soffice --infilter='Markdown:{"TemplateURL":{"type":"string","value":"./template.ott"}}' test.md

LibreOfficeDev specifikaciju Markdown CommonMark implementěrujo.

Pódobne temy

Websedło CommonMark

Pšosym pódprějśo nas!