Wopśimjeśe

# Relatiwne a absolutne wótkaze

Gaž hyperwótkaze zapśěgujośo, musyśo na dwa faktora źiwaś: lěc su pśi składowanju ako relatiwne abo absolutne póstajone a lěc dataja eksistěrujo abo nic.

- Wubjeŕśo LibreOfficeDev – NastajenjaRědy – Nastajenja… – Zacytaś/Składowaś – Powšykne a pódajśo w pólu URL relatiwnje k … składowaś, lěc LibreOfficeDev relatiwne abo absolutne hyperwótkaze napórajo. Relatiwne zwězanja su jano móžne, gaž dokument, na kótaremž źěłaśo, a zwězański cel stej na samskem běgadle.

- Wy měł samsku zapisowu strukturu na swójej twardej plaśe załožyś, ako ta, kótaraž we webrumje eksistěrujo, kótaryž waš internetny póbitowaŕ k dispoziciji staja. Pomjeńśo na pśikład kórjenjowy zapis za startowy bok na swójej twardej plaśe „homepage“. Startowa dataja jo pón „index.html“, dopołna sćažka „C:\homepage\index.html“ (mysli se, až źěłowy system jo Windows). URL na serwerje wašogo internetnego póbitowarja mógał ten byś: „http://www.mójpóbitowaŕ.com/mójbok/index.html“. Z relatiwnym adresěrowanim pódawaśo wótkaz relatiwny k městnoju wudawańskego dokumenta. Jolic na pśikład wšykne grafiki za swój startowy bok w pódzarědniku z mjenim „C:\homepage\wobraze“ zaměstnjujośo, wy dejał slědujucu sćažku pódaś, aby pśistup ku grafice „wobraz.gif“ měł. To jo relatiwna sćažka, zachopinajucy z městnom dataje „index.html“. Na serwerje póbitowarja wy by wobraz w zarědniku „mójbok/wobraze“ zaměstniś. Gaž dokument „index.html“ k serweroju póbitowarja pśez dialog Dataja – Składowaś ako… pśenosujośo, a jolic sćo zmóžnił nastajenje Lokalne wobraze do interneta kopěrowaś pód LibreOfficeDev – NastajenjaRědy – Nastajenja… – Zacytaś/Składowaś – HTML-kompatibelnosć, buźo LibreOfficeDev grafiku awtomatiski do pšawego zapisa na serwerje kopěrowaś.

- Absolutna sćažka ako „C:\homepage\wobraze\wobraz.gif“ wěcej njeby funkcioněrowała na serwerje póbitowarja. Daniž serwer daniž licadło cytarja njetrjeba twardu platu C měś: Źěłowe systemy ako Unix abo macOS pismiki běgadłow njeznaju, a samo, gaby zarědnik homepage\wobraze eksistěrował, waš wobraz njeby k dispoziciji był. Jo lěpjej, relatiwne adresěrowanje za datajowe wótkaze wužywaś.

- Wobraz k webbokoju, na pśikład „www.example.com“ abo „www.mójpóbitowaŕ.com/mójbok/index.html“ jo absolutny wótkaz.

- We wótwisnosći wót togo, lěc dataja, na kótaruž se wótkazujo, we wótkazu eksistěrujo a źož wóna jo, LibreOfficeDev teke rozdźělnje reagěrujo. LibreOfficeDev kuždy nowy wótkaz pśeglědujo a staja awtomatiski cel a protokol. Wuslědk wiźiśo w generěrowanem HTML-koźe, za tym až sćo składł žrědłowy dokument.

- Slědujuce pšawidła płaśe: Relatiwna referenca („wobraz/wobraz.gif“) jo jano móžna, gaž wobej dataji na samskem běgadle eksistěrujotej. Jolic dataji stej na rozdźělnych běgadlach we wašom lokalnem datajowem systemje, absolutna referenca protokoloju „file:“ („file://data1/xyz/wobraz.gif“) slědujo. Jolic dataji stej na rozdźělnych serwerach abo cel wótkaza njejo k dispoziciji, absolutna referenca protokol „http:“ („http://data2/abc/wobraz.gif“) wužywa.

- Źiwajśo na to, až wšykne dataje za swój startowy bok na samskem běgadle ako startowu dataju startowego boka zastojśo. Na toś tu wašnju móžo LibreOfficeDev protokol a cel tak stajiś, aby referenca na serwerje pśecej korektna była.

Gaž ze swójeju myšku na hyperwótkaz wóstawaśo, pomocny tip absolutnu referencu pokazujo, dokulaž LibreOfficeDev internje mjenja absolutnych sćažkow wužywa. Móžośo dopołnu sćažku a adresu jano wiźeś, gaž wuslědk HTML-eksporta pokazujośo, gaž HTML-dataju ako „tekst“ zacytujośo abo ju z tekstowym editorom wócynjaśo.

Pódobne temy

Hyperwótkaze wobźěłaś

Pšosym pódprějśo nas!