Wopśimjeśe

# Zapiski gronidłowego zapisa abo zapisa wopśimjeśa definěrowaś

## Zapiski zapisa definěrowaś

1. Klikniśo do słowa abo wubjeŕśo słowa w swójom dokumenśe, kótarež cośo ako zapisk zapisa wužywaś.

2. Wubjeŕśo Zasajźiś – Zapis wopśimjeśa a gronidłowy zapis – Zapisk zapisa… a přewjeźćo jaden ze slědujucych kšacow:

- Aby tekst změnił, kótaryž se w gronidłowem zapisu zjawijo, zapódajśo tekst do póla Zapisk. Tekst, kótaryž how zapódawaśo, wubrany tekst w dokumenśe njenarownajo.

- Aby zapiski zapisa za wšykne druge wustupowanja wubranego teksta zapiska w swójom dokumenśe pśidał, wubjeŕśo Na wšykne druge wustupowanja nałožyś.

- Aby swójskemu zapisoju zapiski pśidał, klikniśo na symbol Swójski zapis, zapódajśo mě zapisa a klikniśo pón na W pórěźe.

## Zapiski zapisa wopśimjeśa definěrowaś

Nejlěpša móžnosć zapis wopśimjeśa załožyś jo, pśeddefiněrowane wótstawkowe pśedłogi „Nadpismo N“, na pśikład „Nadpismo 1“ na wótstawki nałožyś, kótarež cośo do swójogo zapisa wopśimjeśa zapśimjeś.

### Swójsku wótstawkowu pśedłogu ako zapisk zapisa wopśimjeśa wužywaś

1. Wubjeŕśo Rědy – Kapitlowe numerěrowanje… a klikniśo pón na rejtarik Numerěrowanje.

2. Wubjeŕśo wótstawkowu pśedłogu, kótaruž cośo do swójogo zapisa wopśimjeśa zapśimjeś, w pólu Wótstawkowa pśedłoga.

3. Klikniśo na rowninu za wótstawkowu pśedłogu w lisćinje Rownina.

4. Klikniśo na W pórěźe. Móžośo něnto pśedłogu na nadpisma w swójom dokumenśe nałožyś a je do swójogo zapisa wopśimjeśa pśewześ.

LibreOfficeDev zapiski zapisa wopśimjeś na zakłaźe rozrědowańskeje rowniny wótstawkoweje pśedłogi a wótstawkowego wopśimjeśa napórajo. Jolic wótstawk jo prozny, njepśewzejo se do zapisa wopśimjeśa. Aby wunuzkał, až se prozny wótstawk w zapisu wopśimjeśa nalicyjo, zasajźćo prozne znamje abo šćitane prozne znamje do wótstawka. Prozne znamjenja, kótarež su se do tekstowego póla Za rejtarika Numerěrowanje w dialogu kapitlowego numerěrowanja zapódali, za toś ten zaměr njefunkcioněruju, dokulaž su źěl wótstawkowego numerěrowanja, nic wótstawkowego wopśimjeśa.

Pódobne temy

Zapis wopśimjeśa napóraś

Gronidłowe zapise a zapise wopśimjeśa aktualizěrowaś, wobźěłaś a wulašowaś

Gronidłowy zapis abo zapis wopśimjeśa formatěrowaś

Zapiski gronidłowych zapisow a zapisow wopśimjeśa wobźěłaś abo lašowaś

Gronidłowe zapise załožyś

Swójske zapise

Zapis literatury napóraś

Zapise za někotare dokumenty

Pšosym pódprějśo nas!