Wójźeńske elementy zasajźiś

Wopśimjeśe

# Wóźeńske elementy zasajźiś

Wócynja symbolowu rědku Wóźeńske elementy.

Wójźeńske elementy zasajźiś

- Klikniśo dwójcy we wobźěłowańskem modusu, aby dialog Kakosći wócynił.

- We wobźěłowańskem modusu móžośo teke z pšaweju tastu na wóźeński element kliknuś a pśikaze Wurězaś, Kopěrowaś a Zasajźiś wubraś.

## Tłocašk

Pśidawa pśikazowy tłocašk. Móžośo pśikazowy tłocašk wužywaś, aby pśikaz za definěrowane tšojenje, na pśikład kliknjenje z myšku, wuwjadł.

Jolix cośo, móžośo tłocaškoju tekst abo grafiku pśidaś.

## Wobrazowy wóźeński element

Pśidawa wóźeński element, kótaryž grafiku pokazuji.

## Kontrolny kašćik

Pśidawa kontrolny kašćik, kótaryž móžośo wužywaś, aby funkciju zmóžnił abo znjemóžnił.

## Opciski tłocašk

Pśidawa tłocašk, kótaryž wužywarjeju zmóžnja, z rěda móžnosćow wubraś. Zrědowane opciske tłocaški muse za sobu slědujucy tabulatorowy pórěd měś. Su zwětšego pśez kupkowe pólo wobdane. Jolic dwě kupce opciskich tłocaškow maśo, musyśo tabulatorowy pórěd mjazy tabulatorowymi pórědami dweju kupkowu zasajźiś. Na pśikład k wobłukoju drugeje kupki abo k drugemu wóźeńskemu elementoju, mimo k drugemu opciskemu tłocaškoju.

## Pópisańske pólo

Pśidawa pólo za pokazowanje tekstowych pópisanjow. Toś te pópisanja su jano za pokazowanje pśeddefiněrowanego teksta myslone, nic za zapódawanje teksta.

## Tekstowe pólo

Pśidawa zapódawańske pólo, źož móžośo tekst zapódaś a wobźěłaś.

## Lisćinowe pólo

Pśidawa pólo, źož móžośo na zapisk w lisćinje kliknuś.

## Kombinaciske pólo

Pśidawa kombinaciske pólo. Kombinaciske pólo jo jadnosmužkowe lisćinowe pólo, na kótarež wužywaŕ móžo kliknuś a pón zapisk z lisćiny wubraś. Jolic cośo, móžośo zapiski ako „Jano cytaś“ póstajiś.

## Horicontalna suwata rědka

Pśidawa dialogoju horicontalnu suwatu rědku.

## Wertikalna suwata rědka

Pśidawa dialogoju wertikalnu suwatu rědku.

## Kupkowy wobłuk

Pśidawa wobceŕk, kótaryž móžośo wužywaś, aby pódobne wóźeńske elementy wizuelnje rědował, na pśikład opciske tłocaški.

Aby dwě rozdźělnej kupce opciskich tłocaškow definěrował, zawěsććo, až tabulatorowy indeks kupkowego wobłuka jo mjazy tabulatorowymi indeksami toś teju dweju kupkowu.

## Póstupowa grěda

Pśidawa dialogoju póstupowu grědu.

## Horicontalna linija

Pśidawa dialogoju horicontalnu liniju.

## Wertikalna linija

Pśidawa dialogoju wertikalnu liniju.

## Datumowe pólo

Pśidawa datumowe pólo.

Jolic datumowemu póloju kakosć „Pokazaś“ pśipokazujośo, móžo wužywaŕ kalendaŕ pokazaś, aby datum wubrał.

## Casowe pólo

Pśidawa casowe pólo.

## Numeriske pólo

Pśidawa numeriske pólo.

## Pjenjezne pólo

Pśidawa pjenjezne pólo.

## Formatěrowane pólo

Pśidawa tekstowe pólo, źož móžośo formatěrowanje za zapódany abo wudany tekst definěrowaś a gódnoty wobgranicowaś.

## Maskěrowane pólo

Pśidawa maskěrowane pólo. Maskěrowane pólo se ze zapódawańskeje maski a znamuškoweje maski zestaja. Zapódawańska maska póstaja, kótare wužywaŕske daty daju se zapódaś. Znamuškowa maska status maskěrowanego póla póstaja, gaž se formular zacytajo.

## Datajowy wuběrk

Pśidawa tłocašk, kótaryž dialog za datajowy wuběrk wócynja.

## Wuběrk

Zmóžnja abo znjemóžnja wuběrański modus. W toś tom modusu móžośo wóźeńske elementy wubraś, aby mógał je wobźěłowaś.

## Kakosći

Wócynja dialog, źož móžośo kakosći wubranego wóźeńskego elementa wobźěłowaś.

## Testowy modus aktiwěrowaś

Startujo testowy modus. Klikniśo na symbol „Dialog zacyniś“, aby testowy modus skóńcył.

## Rěc zastojaś

Wócynja dialog, z kótarymž móžośo někotare sajźby dialogowych resursow za někotare rěcy zmóžniś abo zastojaś.

## Bomowy wóźeński element

Pśidawa bomowy wóźeński element, kótaryž móžo hierarchisku lisćinu pokazaś. Móžośo lisćinu w swójom programje z pomocu API-wuwołanjow (XtreeControl) napołniś.

## Tabelowy wóźeński element

Pśidawa tabelu, kótaraž móžo tabelowe daty pokazaś. Móžośo daty w swójom programje z pomocu API-wuwołanjow napołniś.

## Wótkazowy wóźeński element

Pśidawa wótkazowy wóźeński element, kótaryž móžo adresu we webwobglědowaku wócyniś.

Pšosym pódprějśo nas!