Wopśimjeśe

# Rozpšawy załožyś

Rozpšawa jo tekstowy dokument Writer, kótaryž móžo waše daty w zrědowanem pórěźe a formatěrowanju pokazaś. W LibreOfficeDev Base maśo wólbu, rozpšawu pak manuelnje pśez śěgnjenje a pušćenje do wokna designera rozpšawow pak poławtomatiski pśez slěd dialogow w rozpšawniskem asistenśe załožyś.

Slědujuca lisćina wam informacije dajo, kótarež wam pomagaju rozsuźiś, kótara metoda ma se za waše daty wužywaś:

Designer rozpšawow | Rozpšawniski asistent
--- | ---
Startujo se pśez pśikaz „Rozpšawu w nacerjeńskem naglěźe załožyś...“. | Startujo se pśez pśikaz „Asistent za załoženje rozpšawy wužywaś...“.
Połna fleksibelnosć, aby głowowe a nogowe smužki rozpšawy, głowowe a nogowe smužki boka a wěcejsłupikojte rozpšawy wužywał. | Wužywa dokumentowu pśedłogu Writer, aby rozpšawniski dokument generěrował.
Wužywajśo śěgnjenje a pušćenje, aby póla datowych sajźbow abo druge designowe elementy kaž wobraze abo linije pozicioněrował. | Wubjeŕśo z někotarych danych móžnosćow, aby datowe sajźby rědował.
Generěrujo jadnorazowe foto wobrazowki datow. Aby zaktualizěrowanu rozpšawu wiźeł, wuwjeźćo samsku rozpšawu, aby dokument Writer ze zaktualizěrowanymi datami napórał. | Móžośo pak jadnorazowe foto wobrazowki z njepśeměnjatymi datami generěrowaś pak „dynamisku“ rozpšawu ze zwězanjami z aktualnymi datami, gaž dataju Base wócynjaśo.
Składujo rozpšawu ako tekstowy dokument Writer. Składujo informacije, kak se ma rozpšawa w dataji Base załožyś. | Składujo rozpšawu a informacije, kak se ma rozpšawa w dataji Base załožyś.
Wubjeŕśo Wócyniś w kontekstowem meniju abo klikniśo dwójcy na mě rozpšawy, aby nowu rozpšawu z aktualnymi datami załožył. | Wubjeŕśo Wócyniś w kontekstowem meniju abo klikniśo dwójcy na mě rozpšawy, aby pak statiske foto wobrazowki datow wót casa napóranja znowego wiźeł pak nowu rozpšawu z aktualnymi datami załožył. To wót wašeje wólby na slědnem boku asistenta wótwisujo.
Wubjeŕśo Wobźěłaś w kontekstowem meniju rozpšawniskego mjenja, aby wokna designera rozpšawow ze zacytanymi informacijami wócynił. | Wubjeŕśo Wobźěłaś w kontekstowem meniju rozpšawniskego mjenja, aby dataju pśedłogi Writer wobźěłał, kótaraž jo se wužywała, aby rozpšawu załožyła.

## Nowu rozpšawu w nacerjeńskem naglěźe manuelnje załožyś

1. Wócyńśo dataju datoweje banki, źož cośo nowu rozpšawu załožyś.

2. Klikniśo w lěwem wobceŕku datoweje banki na symbol Rozpšawy.

3. Klikniśo na Rozpšawu w nacerjeńskem naglěźe załožyś.

4. Slědujśo instrukcijam w rozpokazanju designera rozpšawow.

## Nowu rozpšawu z rozpšawniskim asistentom załožyś

1. Wócyńśo dataju datoweje banki, źož cośo nowu rozpšawu załožyś.

2. Klikniśo w lěwem wobceŕku datoweje banki na symbol Rozpšawy.

3. Kliknśo na Asistent za załoženje rozpšawy wužywaś.

4. Slědujśo kšacam rozpšawniskego asistenta, aby rozpšawu załožył.

Pódobne temy

Rozpšawy datoweje banki wužywaś a wobděłaś

Datowe banki w LibreOfficeDev Base wužywaś

Pśeglěd datoweje banki

Pšosym pódprějśo nas!