Wopśimjeśe

# Zapisk zapisa zasajźiś abo wobźěłaś

Markěrujo wubrany tekst ako zapisk gronidłowego zapisa abo wopśimjeśowego zapisa abo wobźěłujo wubrany zapisk zapisa.

Pśistup k toś tomu pśikazoju …

Zasajźiś:

Wubjeŕśo Zasajźiś – Zapis wopśimjeśa a gronidłowy zapis – Zapisowy zapisk

Wócyńśo symbolowu rědku Zasajźiś a klikniśo na

Zapisowy zapisk zasajźiś

Wobźěłaś:

Stajśo kursor pśed indeksowe pólo a wubjeŕśo Wobźěłaś – Wótkaz – Zapisowy zapisk…

abo klikniśo z pšaweju tastu, aby kontekstowy meni wubrał a wubjeŕśo Zapisowy zapisk wobźěłaś

Móžośo dialoga Zapisk zapisa zasajźiś a Zapisk zapisa wobźěłaś wócynjonej wóstajiś, mjaztym až zapiski wuběraśo a zasajźujośo abo wobźěłujośo.

## Zapis

Wubjeŕśo zapis, kótaremuž cośo zapisk pśidaś.

Gaž zapisk zapisa wobźěłujośo, se typ zapisa pokazujo, ku kótaremuž wubrany zapisk słuša. Njamóžośo typ zapisa zapiska zapisa w toś tom dialogu změniś. Musyśo město togo zapisk zapisa z dokumenta lašowaś a pón jen zasej z drugim typom zapisa zasajźiś.

## Nowy swójski zapis

Wócynja dialog Nowy swójski zapis, źož móžośo swójski zapis napóraś.

Nowy swójski zapis

### Mě

Zapódajśo mě za nowy swójski zapis. Nowy zapis se lisćinje k dispoziciji stojecych zapisow pśidawa.

## Zapisk

Pokazujo tekst, kótaryž jo w dokumenśe wubrany. Jolic cośo, móžośo druge słowo za zapisk zapisa zapódaś. Wubrany tekst w dokumenśe se njezměnijo.

Abo wobźěłujośo zapisk zapisa, jolic trjeba. Gaž zapisk zapisa změnjaśo, se nowy tekst jano w zapisu zjawijo a nic pla kokulki zapiska zapisa w dokumenśe. Móžośo na pśikład zapis z komentarami ako „Zakłady, glejśo teke Powšykny“ zapódaś.

## Zapisk z wuběrka aktualizěrowaś

Klikniśo na symbol, aby zapisk z aktualnym tekstowym wuběrkom w dokumenśe aktualizěrował.

Zapisk z wuběrka aktualizěrowaś

## 1. kluc

Pśetwórjujo aktualny wuběrk do pódzapiska słowa, kótarež tu zapódawaśo. Jolic na pśikład „zymny“ wuběraśo a „wjedro“ ako 1. kluc zapódawaśo, jo zapisk zapisa „wjedro, zymny“.

## 2. kluc

Pśetwórjujo aktualny wuběrk do pódzapiska pód pódzapiskom 1. kluca. Jolic na pśikład „zymny“ wuběraśo a „wjedro“ ako 1. kluc zapódawaśo a „zyma“ ako 2. kluc, jo zapisk zapisa „wjedro, zyma, zymny“.

## Fonetiske cytanje

Zapódajśo fonetiske cytanje za wótpowědny zapisk. Jolic na pśikład japańske słowo w pismje Kandži ma někotare wugronjenja, zapódajśo korektne wugronjenje ako słowo w pismje Katakana. Słowo w Kandži se pó zapisku fonetiskego cytanja sortěrujo. Toś to nastajenje jo jano k dispoziciji, gaž pódpěra za aziske rěcy jo zmóžnjona.

## Głowny zapisk

Pśetwórjujo wubrany tekst do głownego zapiska w alfabetiskem zapisu. LibreOfficeDev numer boka głownego zapiska w drugem formaśe ako druge zapiski w zapisu pokazujo.

## Rownina zapisa

Pódajśo rowninu zapisa za zasajźony zapisk zapisa.

Toś te nastajenje jo jano za zapiski zapisa wopśimjeśa a swójskego zapisa k dispoziciji.

## Za wubrany zapisk

Slědujuce tśi nastajenja su k dispoziciji,gaž se tekstowy wuběrk w Zapisk zacytajo, gaž se pak tekst w dokumenśe wuběra a dialog wócynja pak se Zapisk z wuběrka aktualizěrowaś w dialogu wužywa.

### Na wšykne druge wustupowanja nałožyś

Markěrujo awtomatiski wšykne druge wustupowanja wubranego teksta w dokumenśe. Za změnjony zapisk se wótpowědowanje na spócetnem wuběrku pśewjeźo, ale změnjony zapisk se ako zapisk zapisa zasajźijo. Tekst w głowowych smužkach, w nogowych smužkach a we wobłukach se njezapśimuju.

#### Jano cełe słowa

Searches for whole words or cells that are identical to the search text.

#### Na wjelikopisanje źiwaś

Matches the exact character provided in the Find box without considering any alternative case matches.

Aby wšykne wustupowanja tekstoweje pasaže w zapisu zapśimjeł, wubjeŕśo tekst, pón Wobźěłaś – Pytaś a wuměniś… a klikniśo na Wšykne pytaś. Wubjeŕśo pón Zasajźiś – Zapis wopśimjeśa a gronidłowy zapis – Zapisk zapisa… a klikniśo na Zasajźiś.

## Zasajźiś

Markěrujo zapisk zapisa we wašom teksće.

## Zacyniś

Zacynja dialog.

## Lašowaś

Lašujo wubrany zapisk ze zapisa. Zapiskowy tekst w dokumenśe se njelašujo.

Slědujuce nawigaciske tłocaški su jano w dialogu Zapisk zapisa wobźěłaś k dispoziciji.

## Pjerwjejšny zapisk (samske mě)

Skócyjo k pjerwjejšnemu zapiskoju zapisa ze samskim zapiskom a typom ako aktualny zapisk zapisa.

Pjerwjejšny zapisk (samske mě)

## Pśiducy zapisk (samske mě)

Skócyjo k pśiducemu zapiskoju zapisa ze samskim zapiskom a typom ako aktualny zapisk zapisa.

Pśiducy zapisk (samske mě)

## Pjerwjejšny zapisk

Skócyjo k pjerwjejšnemu zapiskoju zapisa samskego typa w dokumenśe.

Pjerwjejšny zapisk

## Pśiducy zapisk

Skócyjo k pśiducemu zapiskoju zapisa samskego typa w dokumenśe.

Pśiducy zapisk

Móžośo ze symboloweju rědku Nawigacija malsnje k zapiskam zapisa skócyś.

Pódobne temy

Zapise wopśimjeśa a gronidłowe zapise wužywaś

Pšosym pódprějśo nas!