Zastojanje, wusměrjenje a rozdźělenje objektow

Wopśimjeśe

# Objekty zastojaś, wusměriś a rozdźěliś

## Objekty rědowaś

Kuždy objekt, kótaryž do swójogo dokumenta stajośo, se jaden za drugim na pjerwjejšnem objekśe štaplujo. Aby štaplowański pórěd wubranego objekta změnił, póstupujśo tak:

1. Klikniśo na objekt, kótaregož poziciju cośo změniś.

2. Wubjeŕśo Forma – Zrědowanje, aby kontekstowy meni pokazał a wubjeŕśo jaden ze slědujucych móžnosćow:

   Cele doprědka objekt pśede wšymi drugimi objektami placěrujo

   Doprědka objekt wó jadnu rowninu doprědka w štapjelu objektow placěrujo

   Naslědk objekt wó jadnu rowninu naslědk w štapjelu objektow placěrujo

   Cele naslědk objekt za wšymi drugimi objektami placěrujo

   Za objekt objekt za drugi, wubrany objekt placěrujo

### Objekt za drugi objekt stajiś

1. Klikniśo na objekt, kótaregož poziciju cośo změniś.

2. Wubjeŕśo Forma – Zrědowanje – Za objekt. Špěrka myški se do ruki změnijo.

3. Klikniśo na objekt, za kótarymž cośo wubrany objekt placěrowaś.

### Štaplowański pórěd dweju objektowu pśewobrośiś

1. Źaržćo tastu Umsch (⇧) tłoconu a klikniśo na wobej objekta, aby jej wubrał.

2. Wubjeŕśo Forma – Zrědowanje – Wuměniś.

## Objekty wusměriś

Funkcija Wusměrjenje wam zmóžnja, objekty w poměrje jadnogo k drugemu abo k bokoju wusměriś.

1. Wubjeŕśo objekt, aby jen na boku wusměrił abo wubjeŕśo někotare objekty, aby je w poměrje jadnogo k drugemu wusměrił.

2. Wubjeŕśo Forma – Objekty wusměriś a wubjeŕśo jadnu wusměrjeńskich móžnosćow.

## Objekty rozdźěliś

Jolic tśi objekty abo wěcej objektow w Draw wuběraśo, móžośo teke pśikaz Wuběrk rozdźěliś, aby wertikalny a horicontalny wótkłon jadnak mjazy objektami rozdźělił.

1. Wubjeŕśo tśi objekty abo wěcej objektow, aby je rozdźělił.

2. Wubjeŕśo Forma – Rozdźěliś.

3. Wubjeŕśo móžnosć za horicontalne a wertikalne rozdźělenje a klikniśo na W pórěźe.

Wubrane objekty se spóromje horicontalneje abo wertikalneje wóski jadnak rozdźěluju. Dwa nejdalšnej objekta se ako referencnej dypka wužywatej a se njepśesuwatej, gaž se pśikaz Rozdźěliś nałožujo.

Pódobne temy

Objekty pśesunuś

Pšosym pódprějśo nas!