Wopśimjeśe

# Nastajenja

Toś ten pśikaz dialog za pśiměrjonu programowu konfiguraciju wócynja.

Wšykne swóje nastajenja se awtomatiski składuju. Aby zapisk pokazał, klikniśo pak na toś ten zapisk pak na plusowe znamuško. Aby zapisk schował, klikniśo na minusowe znamuško abo klikniśo dwójcy na zapisk.

Wiźiśo jano zapiski, kótarež su na aktualny dokument nałožujobne. Jolic aktualny dokument jo tekstowy dokument, wiźiśo zapisk LibreOfficeDev Writer, a wótpowědnje za wšykne module LibreOfficeDev.

Pśistup k toś tomu pśikazoju …

#### Z menijoweje rědki:

LibreOfficeDev - NastajenjaRědy – Nastajenja…

#### Z pówjercha z rejtarikami:

Wubjeŕśo Nastajenja… z menija górjejce napšawo (☰).

#### Z tastatury:

Alt + F12

### Tłocaški dialoga Nastajenja

#### W pórěźe

Składujśo změny na boku a zacyńśo dialog Nastajenja.

#### Pśetergnuś

Zacyńśo dialog Nastajenja a zachyśćo wšykne pśewjeźone změny.

#### Nałožyś

Nałožujo změnjone abo wubrane gódnoty, bźez togo aby se dialog Nastajenja zacynił.

### Slědk stajiś

Staja změny slědk, kótarež su se pśewjadli w aktualnem rejtariku, na te nastajenja, kótarež do togo su byli we wócynjonem dialogu.

Někotare nastajenja njedaju se slědk stajiś, gaž su se wobźěłali. Stajśo pak změny manuelnje slědk pak klikniśo na Pśetergnuś a wócyńśo zasej dialog Nastajenja.

### Pomoc

Wócynja wopśimjeśe pomocy za pokazany bok nastajenjow.

## LibreOfficeDev

Wužywajśo toś ten dialog, aby powšykne nastajenja za źěło z LibreOfficeDev napórał. Informacije temy ako wužywaŕske daty, składowanje, śišćanje, sćažki k wažnym datajam a zapisam wopśimujo.

## Zacytaś/Składowaś

Pódawa nastajenja za zacytanje a składowanje.

## Rěcy a narodne šemy

Definěrujo kakosći za pśidatne rěcy.

## LibreOfficeDev Writer

Toś te nastajenja wašnju póstajaju, na kótaruž z tekstowymi dokumentami wobchadaju, kótarež su se napórali w LibreOfficeDev. Jo teke móžno, nastajenja za aktualny tekstowy dokument definěrowaś.

## LibreOfficeDev Writer/Web

Definěrujo zakładne nastajenja za dokumenty LibreOfficeDev we formaśe HTML.

## LibreOfficeDev Calc

Definěrujo wšake nastajenja za tabelowe dokumenty, wopśimjese, kótarež se ma pokazaś a směr kursora pó celowem zapisku. Móžośo teke sortěrowańske lisćiny definěrowaś, licbu decimalnych městnow nastajiś a nastajenja za nagraśe a wuzwignjenje změnow póstajiś.

## LibreOfficeDev Impress

Definěrujo wšake nastajenja za nowo napórane prezentaciske dokumenty, na pśikład wopśimjeśe, kótarež se ma pokazaś, wužytu měrjeńsku jadnotku a lěc a kak se kśidno wusměrjujo.

## LibreOfficeDev Draw

Definěrujo globalne nastajenja za kresleńske dokumenty, mjazy nimi wopśimjeśe, kótarež se ma pokazaś, měritko, kótarež se wužywa a wusměrjenje kśidna a wopśimjeśe, kótarejž se matej pó standarźe śišćaś.

## LibreOfficeDev Math

Definěrujo śišćaŕski format a śišćaŕske nastajenja za wšykne nowe formulowe dokumenty. Toś te nastajenja płaśe, gaž formulu direktnje z LibreOfficeDev Math śišćiśo.

## LibreOfficeDev Base

Definěrujo powšykne nastajenja za datowe žrědła w LibreOfficeDev.

## Diagramy

Definěrujo powšykne nastajenja za diagramy.

## Internet

Pódawa internetne nastajenja.

Pšosym pódprějśo nas!