Wopśimjeśe

# Dataju konkordance wobźěłaś

Napórajśo abo wobźěłajśo lisćinu słowow, kótarež se maju do gronidłowego zapisa zapśimjeś. Dataja konkordance słowa nalicyjo, na kótarež se maju w gronidłowem zapisu wótkazowaś, gromaźe z numerami bokow, na kótarychž se zjawiju.

Móžośo tłocašk „Wšykne pytaś“ w dialogu „Pytaś a wuměniś“ wužywaś, aby wšykne městna wuzwignuł, źož se słowo zjawijo, pón dialog Zapisk zapisa zasajźiś wócyniś, aby gronidłowemu zapisoju to słowo a městna pśidał. Jolic pak samsku sajźbu gronidłowych zapisow w někotarych dokumentach trjebaśo, dataja konkordance wam zmóžnja, kužde słowo jano jaden raz zapódaś a pón lisćinu wěcej raz wužywaś.

Standardny filter za napóranje abo wócynjanje datajow konkordance jo *.sdi. Ale datajowy format dataje konkordance dataje jo lutny tekst.

## Aby pśistup k dialogoju Dataju konkordance wobźěłaś měł:

1. Wubjeŕśo Zasajźiś – Zapis wopśimjeśa a gronidłowy zapis – Zapis wopśimjeśa, gronidłowy zapis a zapis literatury – rejtarik: Typ.

2. Wubjeŕśo „Gronidłowy zapis“ w pólu Typ.

3. Wubjeŕśo kontrolny kašćik Dataja konkordance we wobceŕku Nastajenja.

4. Klikniśo na tłocašk Dataja a wubjeŕśo pón Nowy abo Wobźěłaś.

Dataja konkordance slědujuce póla wopśimujo:

Zapśimjeśe | Wóznam
--- | ---
Pytański wuraz | „Pytański wuraz“ se na zapisk zapisa póśěgujo, kótaryž cośo w dokumenśe markěrowaś.
Alternatiwny zapisk | „Alternatiwny zapisk“ se na zapisk zapisa póśěgujo, kótaryž se ma w zapisu zjawiś.
1. a 2. kluc | 1. a 2. kluc stej nadrědowanej zapiska zapisa. „Pytański wuraz“ abo „Alternatiwny zapisk“ se ako pódzapisk pód 1. a 2. klucom zjawijo.
Komentar | Pśidajśo nad zapiskom komentarowu smužku. Komentěrowane smužki se z # zachopinaju.
Na wjelikopisanje źiwaś | „Na wjelikopisanje źiwaś“ wóznamjenijo, až se pó wjeliko- a małopisanju rozeznawa.
Cełe słowa | „Cełe słowa“ zapśimjeśe ako jadnotliwe słowo pyta.

Aby nastajenje „Na wjelikopisanje źiwaś“ abo „Cełe słowa“ zmóžnił, klikniśo do wótpowědneje cele a wubjeŕśo pón kontrolny kašćik.

## Dataju konkordance bźez dialoga Dataju konkordance wobźěłaś napóraś:

Wužywajśo slědujuce formatowe směrnice, gaž dataju konkordance napórajośo:

- Kuždy zapisk w dataji konkordance jo na swójskej smužce.

- Komentěrowane smužki se z # zachopinaju.

- Wužywajśo slědujucy format za zapiski:

pytański wuraz; alternatiwny zapisk; 1. kluc; 2. kluc; na wjelikopisanje źiwaś; cełe słowa

Zapiska „Na wjelikopisanje źiwaś“ a „Cełe słowa“ se ako „Ně“ abo FALSE interpretěrujotej, jolic stej proznej abo nul (0). Kuždy druge wopśimjeśe ako „Jo“ abo TRUE.

### Pśikład

Aby na pśikład słowo „Chóśebuz“ do swójogo gronidłowego zapisa pód zapiskom „Města“ zapśimjeł, zapódajśo slědujucu smužku w dataji konkordance:

Chóśebuz;Chóśebuz;Města;;0;0

To teke „Chóśebuz“ namakajo, jolic se z małymi pismikami pišo.

Aby měsćański źěl „Rogeńc“ w Chóśebuzu pód zapiskom „Města“ zapśimjeł, zapódajśo slědujucu smužku:

Rogeńc;Chóśebuz;Města;

Pšosym pódprějśo nas!