Wopśimjeśe

# Aktiwěrowański pórěd

Wócynja dialog Tabulatorowy pórěd, aby mógał pórěd změniś, pó kótaremž wóźeńske elementy fokus dostawaju, gaž wužywaŕ tabulatorowu tastu (↹) tłocy.

Pśistup k toś tomu pśikazoju …

#### Z menijoweje rědki:

Wubjeŕśo Formular – Aktiwěrowański pórěd….

#### Z pówjercha z rejtarikami:

Wubjeŕśo Formular – Aktiwěrowański pórěd….

Wubjeŕśo Rědy – Aktiwěrowański pórěd.

#### Ze symbolowych rědkow:

Aktiwěrowański pórěd

Jolic formularowe elementy se do dokumenta zasajźuju, LibreOfficeDev awtomatiski póstaja, w kótarem pórěźe móžośo se z pomocu tabulatoroweje tasty (↹) wót jadnogo do pśiducego wóźeńskego elementa gibaś. Kuždy nowy wóźeński element, kótaryž se pśidawa, se na kóńc toś togo rěda staja. W dialogu Tabulatorowy pórěd móžośo pórěd toś togo rěda swójim wósobinskim žycenjam pśiměriś.

Móžośo teke indeks wóźeńskego elementa pśez jogo specifiske kakosći definěrowaś, gaž póžedanu gódnotu pód Pórěd w dialogu Kakosći wóźeńskego elementa zapódawaśo.

Na opcisk tłocašk w kupce maśo jano pśistup pśez tabulatorowu tastu (↹), gaž se jadno z opciskich tłocaškow na „wubrany“ staja. Jolic sćo nacerił kupku opciskich tłocaškow, źož žeden tłocašk njejo na „wubrany“ stajony, njama wužywaŕ pśistup ku kupce abo jadnotliwym opciskim tłocaškam pśez tastaturu.

## Wóźeńske elementy

Nalicyjo wšykne wóźeńske elementy we formularje. Toś te wóźeńske elementy daju se z tabulatorowu tastu (↹) w pódanem pórěźe wótgórjejka dołoj wubraś. Wubjeŕśo wóźeński element z lisćiny Wóźeńske elementy, aby póžedanu poziciju w tabulatorowem pórěźe pśipokazał.

## Górjej

Klikniśo na tłocašk Górjej, aby wubrany wóźeński element wó jadnu poziciju wušej w tabulatorowem pórěźe pśesunuł.

## Dołoj

Klikniśo na tłocašk Dołoj, aby wubrany wóźeński element wó jadnu poziciju dołoj w tabulatorowem pórěźe pśesunuł.

## Awtomatiske sortěrowanje

Klikniśo na tłocašk Awtomatiske sortěrowanje, aby wóźeńske elementy pó jich poziciji w dokumenśe sortěrował.

Pšosym pódprějśo nas!