Wopśimjeśe

# Formularowy asistent

Aktiwěrujo asistent za załoženje formularow.

Pśistup k toś tomu pśikazoju …

Klikniśo na Asistent za napóranje formulara wužywaś... we woknje datoweje banki.

Wubjeŕśo formularowe kakosći z pomocu slědujucych kšacow:

## Formularowy asistent – wuběrk pólow

Na toś tom boku formularowego asistenta móžośo tabelu abo wótpšašowanje pódaś, kótarejž trjebaśo, aby formular ako teke póla załožył, kótarež formular ma wopśimowaś.

## Formularowy asistent – pódformular

Pódajśo, lěc cośo pódformular wužywaś a zapódajśo kakosći pódformulara. Pódformular jo formular, kótaryž se w drugem formularje zasajźujo.

## Formularowy asistent – póla pódformulara pśidaś

Pódajśo tabelu abo wótpšašowanje, kótarejž trjebaśo, aby pódformular załožył a kótare póla ma pódformular wopśimowaś.

## Formularowy asistent – zwězane póla

Jolic w kšacu 2 rozsuźujośo, pódformular załožyś, kótaryž na manuelnem wuběrku pólow bazěrujo, móžośo zwězane póla na toś tom boku asistenta wubraś.

## Formulary asistent – wóźeńske elementy rědowaś

Na toś tom boku asistenta móžośo wugótowanje załožonego formulara wubraś.

## Formularowy asistent – datowy zapisk

Pódawa modus za wobchadanje z datami za nowy formular.

## Formularowy asistent – pśedłogi nałožyś

Pódawa formularowu pśedłogu.

## Formularowy asistent – mě

Pódawa mě formulara a kak dalej źo.

### Slědk

Woglědajśo se wuběrki w dialogu, kótarež su se pśewjadli w pjerwjejšnem kšacu. Aktualne nastajenja njezměnjone wóstanu. Toś ten tłocašk dajo se jano wót drugego boka sem aktiwěrowaś.

### Dalej

Klikniśo na tłocašk Dalej a asistent aktualne dialogowe nastajenja wužywa a k pśiducemu kšacoju póstupujo. Jolic sćo dojśpił slědny kšac, toś ten tłocašk se Napóraś groni.

Klikniśo, aby formular załožył, bźez togo aby na dalšne boki wótegronił.

### Pśetergnuś

Gaž na Pśetergnuś klikaśo, se dialog zacynja, bźez togo aby se změny składowali.

Pšosym pódprějśo nas!